DONETA ODLUKA - UVODI SE TREĆA DOZA VAKCINE - Beograduživo.rs\nTrenutno ste naHome » DONETA ODLUKA – UVODI SE TREĆA DOZA VAKCINE\nBy NR InTeam on\t 28. јула 2021. Gradske vesti, INFO\nTREĆA DOZA VAKCINE – Danas je održana još jedna sednica Kriznog štaba na kojoj je doneta odluka o uvođenju treće doze vakcine, posebno za rizične grupe, prenose gradski mediji. Navodi se da će treća doza biti preporučena za građane koji boluju od određenih sistemskih i drugih bolesti.\nIako je ranije bilo najavljeno da će se sednica održati 1. avgusta, kao i da će tada biti doneta odluka o trećoj dozi vakcine, ovaj datum je pomeren. Osim vakcinacije, na današnjem sastanku je analizirana i trenutna epidemiološka situacija, kao i porast broja zaraženih.\nNavodi se da prema dnevnim presecima zaraženih, od početka jula brojke ne padaju ispod 100 novozaraženih dnevno. Poslednji dan kada smo imali manje od 100 zaraženih bio je 4. jul, kada je novoobolelih u Srbiji bilo 77.\nPRETHODNA VESTUHAPŠEN MUŠKARAC ZBOG UBADANJA NOŽEM NA KARABURMI\nSledeća vest ISKLJUČENJA STRUJE ZA ČETVRTAK, 29. JUL


Ambasador Dalawie: Prioritet borba protiv korupcije\n14. septembar/rujan, 2015.\nAmbasador Greg Dalawie\nBorba protiv korupcije je izazov za svaku vladu, uključujući i onu kosovsku, izjavio je u ponedeljak u Prištini američki ambasador Greg Dalawie. Na otvaranju seminara „Zakonski aspekti u borbi protiv korupcije“, on je istakao da je borbi protiv ove negativne pojave potreban jak program koji bi omogućio laku identifikaciju korupcijskih dela.\n„Borba protiv korupcije je izazov za svaku Vladu, ali nadamo se da će ovaj današnji trening pomoći Kosovu u tim teškim, ali neophodnim naporima. Jedan snažan program protiv korupcije stovorio bi ambijent u kome bi se korupcijska dela lako identifikovala, a potom i krivično gonila“, kazao je on.\nNovi američki ambasador je dodao da korupcija ima visoku cenu po društvo i državu, te obećao da će zbog toga jedan od njegovih prioriteta u Prištini upravo biti angažovanje na zajedničkoj borbi protiv korupcije.\n„Oni koji se bave korupcijom treba da plate veoma visoku cenu“, kazao je on.\nAmbasador je pozvao učesnike seminara, uglavnom one iz institucija i odgovornih organa za borbu protiv korupcije, da razmotre načine za borbu protiv ovih pojava putem zakonskih aspekata.\n„Napori za borbu protiv korupcije su moji glavni prioriteti. Radeći zajedno na tome, trebamo osigurati da Kosovo ima pravne mere koje ispunjavaju visoke standarde američke ambasade“, kazao je Delawie.\nSeminar je nastavljen bez prisustva medija, ali očekivanja su da se pronađe načini kako se efikasnije boriti protiv ove pojave.\nVisok stepen korupcije i organizovanog kriminala na Kosovu potencirani su u Izveštaju o napretku Evropske komisije, ali i u brojnim drugim izveštajima organizacija koji se bave istraživanjem.\nU nedavnom izveštaju Kosovskog instituta pravde navodi se da „borba protiv korupcije na Kosovu ostaje apsolutni prioritet svih institucija koje se bave sprečavanjem korupcije, ali samo na papiru“.\nIako pravosudni sistem na Kosovu goni različite figure, borba protiv korupcije se nikako ne vodi. Javna nabavka ostaje glavni izazov ali i ozbiljan problem koji se hitno mora rešiti.\nPredsednica Kosova Atifete Jahjaga, koja upravlja Nacionalnim savetom protiv korupcije, izjavila je da Kosovo još uvek nije dobilo borbu protiv korupcije i organizovanog kriminala.


U aprilu će poskupeti domaći benzin - Kragujevac online - Sve o gradu na jednom mestu\nTrenutno se nalazite na strani: Vesti Info Ekonomija U aprilu će poskupeti domaći benzin\nsreda, 23 mart 2011 10:15\nTo bi dovelo do pojeftinjenja goriva evrokvaliteta, ali i do poskupljenja onih iz domaće proizvodnje. Đelić je naveo da će u narednih nekoliko nedelja Ministarstvo finansija saopštiti konkretan predlog o promenama akciza. Za sada je najverovatnija opcija da će benzin BMB 95 biti skuplji oko četiri dinara, dok bi evrodizel mogao da pojeftini za isto toliko. Dizel D2 biće jeftiniji za dinar. U ime Vlade sam uručio i rešenje za pitanje oko akciza za naftne derivate, koje nas vraća na prošlogodišnji sistem, u kojem se ne pravi razlika između domaćih i stranih proizvođača – rekao je Đelić za „Blic”. Evropska komisija je, prema njegovim rečima, taj predlog to primila k znanju. - U sledećih nekoliko nedelja će i zvanično reagovati i očekujem da će na ovaj način rešiti i to pitanje u našim trgovinskim odnosima. Prioritet je vraćanje akciza na nivo od pre promena akcizne politike, a o konkretnim sumama će se Ministarstvo finansija izjasniti u narednim nedeljama – dodao je on. Za sve vrste benzina, kada dođe do izmena postojećeg zakona, akciza bi bila uvećana za 4,6 dinara, odnosno iznosila bi 49,3 dinara. Ovo povećanje će i dovesti do poskupljenja benzina. Kada su u pitanju dizel goriv, akciza bi bila 33,6 dinara, što je znatno niže od sadašnjih 37 dinara po litru, pa se zato i očekuje sniženje cene ove vrste derivata.


DOBROM PRIPREMOM BUDŽETA DOMAĆINSKI U BUDUĆNOST - LAJKOVAC NA DLANU\nDOBROM PRIPREMOM BUDŽETA DOMAĆINSKI U BUDUĆNOST\nPored pripreme rebalansa opštinskog budžeta, koji če uslediti u septembru, odmah nakon konstituisanja nove vlasti, ono što je u planu i što je veći deo posla jeste dobra priprema i projektovanje budžeta za narednu godinu i godine koje dolaze.\nShodno Uputstvu za pripremu budžeta za 2021. godinu, svim ustanovama koje se finansiraju iz budžeta opštine Lajkovac, dat je pomereni rok do 1. septembra, a intenzivna priprema budžeta za narednu godinu, uslediće već odmah nakon neophodnog prvog rebalansa ovogodišnjeg budžeta.\nKomentarišući promene u prilivu sredstava u budžet , uzrokovane prvenstveno smanjenjem priliva sredstava po osnovu eksploatacije uglja, predsednik opštine Lajkovac Andrija Živković je naglasio da je dobra i kvalitetna priprema budžeta jako važna, pri čemu se mora voditi računa o prilagođavanju novim okolnostima:\n“I ovogodišnji budžet opštine Lajkovac je manji u odnodu na prethodne godine. Prošle godine je “ekologija” značajno smanjena, jer su aktom Vlade ova sredstva preusmerena na državu, tako da je opština Lajkovac tu izgubila ptihod od oko 120 miliona dinara, koji je imala od EPS – a i Kolubare. Ove godine, taj budžet je 10 – 15 miliona dinara i nema naznaka da će se povećavati. Rudna renta je takođe smanjena za ovu godinu. U prvom kvartalu bila je u skladu sa planiranim, onako kako je i projektovana budžetom, dok je u drugom kvartalu za oko 20 miliona manja, tako da se moramo prilagođavati i usklađivati sa svim tim promenama i to je sigurno neminovno.\nSve to je Lajkovac mogao da očekuje i pre 10-15 godina, samo što to tada nije ozbiljno shvaćeno i pripremano. Mi ćemo sigurno ozbiljno raditi na tome i pokušati da sve te “manjkove” u budžetu, kao i prethodne dve godine nadoknadimo sredstvima iz republike, gde će nam oni finansirati određene projekte. Ja se nadam da se to neće osetiti ni narednih godina, kao što se nije osetilo ni prethodne dve godine.\nSigurno, sve ono po čemu je Lajkovac bio poznat prethodnih godina, a to su izdvajanja za sport, socijalna davanja, poljoprivredu, verske objekte, nećemo sigurno smanjivati u narednom periodu, ali neke određene troškove sigurno moramo redukovati.\nRedukovaćemo pre svega one troškove koji ne doprinose razvoju naše lokalne zajednice i taj deo novca ćemo usmeriti na poboljšanje uslova života na našoj teritoriji.\nOno što je dobro je, da veći deo budžeta imamo pre svega od poreza na zarade, gde je mesečni prosek oko 15 miliona dinara, dakle godišnje oko 200 miliona dinara od poreza na zarade, zahvaljujući pre svega velikom broju ljudi koji rade u EPS -u, odnosno Kolubari, tako da što se tiče tih stavki to se sigurno neće menjati u nekom budućem periodu.\nNapominjem, da i ove “manjkove” u budžetu pokušaćemo da nadomestimo projektima i donacijama Vlade Republike Srbije i njenih resornih ministarstava, a sigurno ono što je ključno za razvoj Lajkovca jeste izgradnja obilaznice oko samog Lajkovca, gde bi se formirala Industrijska zona, otvorila nova radna mesta. Otvaranjem novih radnih mesta, osim što bi se smanjio broj nezaposlenih, povećao bi se i prihod u budžet od poreza na zarade, tako da je i to sigurno jedan od načina da u budućnosti nadoknadimo sredstva koja smo imali ranijih godina i na koja smo navikli da se prilivaju u budžet.”\nNAKON RADNOG LETA, ŠKOLA U JABUČJU SPREMNA ZA POČETAK NOVE ŠKOLSKE GODINE


Naslovnica Krajina Banja Luka Dodik: Nije tačno da je RS nastala na genocidu\n“Kome nije jasna izdaja koju predstavnici Saveza za promjene vrše tamo u Savjetu ministara i zajedničkim institucijama? Ima li nekoga u Banjaluci i Trebinju da mu to nije jasno? Da li nešto treba objašnjavati, da im crtamo još..?”, rekao je Dodik za RTRS.\nOn je istakao da o tome govori i sama činjenica da su predstavnici Saveza za promjene prisustvovali (sastanku) kada je odlučeno da se stavi negiranje genocida kao kažnjivo djelo.\n“To govori o tome da bi vi ovdje u udžbenicima mogli da izučavate da su Srbi počinili genocid, da naša djeca to uče, što nije tačno, kao ni to da je RS nastala na genocidu”, napomenuo je Dodik.\nSavjet ministara BiH nedavno je utvrdio i uputio u parlamentarnu proceduru Prijedlog zakona o izmjenama i dopunama Krivičnog zakona BiH, kojim je predviđeno kažnjavanje negiranja genocida ili zločina protiv čovječnosti zatvorom od pet do 10 godina.


Početak radova na digitalizaciji Kule\nPredsednik opštine Kula, Damjan Miljanić sastao se danas sa predstavnikom kompanije „Telekom Srbija“ Srđanom Kovačevićem, rukovodiocem odeljenja za planiranje i izgradnju u Zapadnobačkom okrugu, koji je izneo planove izgradnje optičke mreže u Kuli. -Krajnji cilj nam je izgradnja najveće optičke…\nHumanitarna izložba „Ogledalo duše“ u Likovnoj galeriji KC Kula\nLikovna izložba „Ogledalo duše“ i ove godine tradicionalno je održana u Likovnoj galeriji Kultrunog centra Kula. Organizator izložbe je Udruženje obolelih od multiple skleroze "Zapadna Bačka" iz Sombora, u saradnji sa Likovnom galerijom Kulturnog centra Kula. Predsednik opštine Kula zahvalio…\nPredsednik opštine Kula Damjan Miljanić priredio je danas prijem za dve mlade plivačice Lenku Kozomora i Jelenu Kosović, obe iz Crvenke, koje su sa državnog prvenstva za kadete, juniore i u apsolutnoj kategoriji, a koje je održano u Beogradu, u…\nOdložena sahrana predsednika SO Kula Bobana Damjanovića\nSahrana predsednika SO Kula bila je zakazana za sutra (26. januar), ali je odložena zbog obdukcije. Boban Damjanović biće sahranjen u sredu, 27. januara u 14:00 časova na mesnom groblju u Sivcu,a porodica će primati saučešće u utorak, 26. januara…\nU Sivcu održano plivanje za Časni krst\nU organizaciji fondacije "Vetrenjača" iz Sivca, po prvi put u našoj opštini se organizovalo plivanje za Časni krst na Bogojavljenje u Sivcu. Prvi do Časnog krsta doplivao je jedanaestogodišnji Sergej Malešević iz Sivca,a jedina žena koja je bila među trideset…\nZbog epidemiološke situacije, danas su do mališana iz Ruskog Krstura paketići stizali na kućne adrese, a sve to uveličao je Deda Mraz koji je stigao na kočijama. Organizator podele oko 180 paketića je bila Mesna zajednica, koja je donirala deo…\nUsvojen budžet opštine Kula za 2021. godinu\nDanas je održana šesnaesta, poslednja u ovoj godini, sednica Skupštine opštine Kula.Centralna tačka dnevnog reda bio je predlog Odluke o budžetu opštine Kula za 2021. godinu. Uvodničar po ovoj tački dnevnog reda bio je načelnik budžeta Zoran Vignjević koji je…\nU udesu u Sivcu TEŠKO POVREĐEN PREDSEDNIK SO KULA: Vozilo krivudalo, pa se zakucalo u automobil\nU saobraćajnoj nesreći, koja se dogodila juče u Sivcu, teško je povređen predsednik Skupštine opštine Kula Boban Damjanović. Na opštinski automobil, kojim je Damjanović upravljao, iz suprotnog smera je, prema susednom Kljajićevu, naletelo putničko vozilo, čiji je vozač lakše povređen.…\nMuškarac iz Vrbasa uhapšen sa više od pola kilograma heroina\nP. P. (45) iz Vrbasa uhapšen je zbog sumnje da je preprodavao narkotike, s obzirom da je policija u njegovom automobilu pronašla kesu sa 570 grama heroina. Uhapšeni se sumnjiči za krivično delo neovlašćena proizvodnja i stavljanje u promet opojnih…\n15 decembar 2020\nU petak 11. decembra 2020. godine održan je 36. Festival akustičarske muzike u Sivcu – čuveni FAMUS. Zbog aktuelne epidemiološke situacije, izazvane pandemijom COVIDA 19, festival je održan onlajn. Festival je imao 23 takmičara. Pored akustičara iz Srbije, nastupili su…


Koalicija na čelu sa SAD izvela napade na istoku Sirije - 04.01.2022, Sputnik Srbija\nMeđunarodna koalicija na čelu sa SAD „u samoodbrani“ je izvela napade na vatrene položaje u provinciji Deir el Zor na severoistoku Sirije, saopštila je... 04.01.2022, Sputnik Srbija\nMeđunarodna koalicija ističe da neusmereni napadi predstavljaju ozbiljnu pretnju za civilno stanovništvo u Siriji, te da mogu rezultirati masovnim žrtvama. S tim u vezi, koalicija „zadržava pravo da štiti sebe i partnere od bilo kakvih pretnji, a takođe će nastaviti da čini sve što može da zaštiti ove snage“.Sirijske vlasti, ruske diplomate i vojska više puta su izjavljivali da prisustvo američkog kontingenta narušava suverenitet Sirije i sva međunarodna pravila.\nsvet, sirija, sad\n21:07 04.01.2022 (Osveženo: 22:11 04.01.2022)\nMeđunarodna koalicija na čelu sa SAD „u samoodbrani“ je izvela napade na vatrene položaje u provinciji Deir el Zor na severoistoku Sirije, saopštila je pres-služba koalicije za RIA „Novosti“.\n„Koalicione snage su pratile nekoliko lokacija za lansiranje nedirigovanih raketa koje su predstavljanje neizbežnu pretnju u okolini (vojne baze) 'Grin vilidž' u Siriji. Delujući u samoodbrani, koalicione snage su izvele napade u cilju eliminisanja pretnje“, navodi se u saopštenju, ali nije precizirano čiji su bili vatreni položaji.\nMeđunarodna koalicija ističe da neusmereni napadi predstavljaju ozbiljnu pretnju za civilno stanovništvo u Siriji, te da mogu rezultirati masovnim žrtvama. S tim u vezi, koalicija „zadržava pravo da štiti sebe i partnere od bilo kakvih pretnji, a takođe će nastaviti da čini sve što može da zaštiti ove snage“.\nSirijske vlasti, ruske diplomate i vojska više puta su izjavljivali da prisustvo američkog kontingenta narušava suverenitet Sirije i sva međunarodna pravila.\n22 Novembar 2021, 07:24


Pižon zadovoljan pobedom Zvezde u Sloveniji – Nadlanu.com\nPižon zadovoljan pobedom Zvezde u Sloveniji\nVELENJE, 16. jula 2009. (Beta) – Trener fudbalera Crvene zvezde Vladimir Petrović izrazio je zadovoljstvo posle pobede nad slovenčkim Rudarom posebno zato što, iako njegova ekipa ima veliko ime, ima potpuno nov sastav, kome treba vremena da se uigra.\nFudbaleri Crvene zvezde pobedili su večeras u Velenju Rudar sa 1:0, u prvoj utakmici drugog kola kvalifikacija za Ligu Evropa.\n“Zvezda ima veliko ime, ali skoro kompletno nov tim sa sedam novih igrača. Vrlo je bitno što smo na prvoj zvaničnoj utakmici pobedili i to će mojim igračima pomoći da dokažu svoj talenat, uprkos velikom pritisku“, rekao je Petrović posle utakmice.\nTrener Zvezde rekao je i da je utakmica bila napeta i da su znali da će se suprotstaviti dobroj ekipi, koja je dosta namučila “crveno-bele”. Rekao je da je u timu Rudara video nekoliko igrača koji bi mogli da igraju u Zvezdi, ali imenovao je samo Nika Omladiča.\nOn je pohvalio strelca Marka Perovića i istakao da su njegovi igrači pokazali da mogu da pobede i bez napadača Igora Burzanovića.\n“Znali smo da Perović može dobro da igra, treba tako da nastavi i imaće lepu budućnost. Ali, da ga ne slavimo previše. Pokazali smo da možemo da pobedimo i bez glavnog igrača Burzanovića“, rekao je Petrović.\nTrener Rudara Marjan Pušnik rekao je da mu je žao što njegova ekipa nije pobedila, ali da javnost ne može da joj zameri jer je večeras dala sve od sebe.\n“Igrali smo protiv velikog kluba, dobro smo se borili i zaista mi je žao što nismo pobedili. Ostaje nam da to probamo da učinimo u Beogradu, gde će naša šansa biti možda u tome što će Zvezda igrati otvorenije“, rekao je Pušnik.\nPušnik je, za razliku od ocena skoro svih prisutnih na utakmici, naveo da je najbolji igrač večeras bio Brazilac Savio.\n“I ranije sam pričao da su on i Kadu njabolji igrači Zvezde. Savio je bio ta karika koja je kontrolisala njihov tim. Možda bi sve bilo drugačije da je Nikola Lazetić dobio drugi žuti karton, ali to je samo dokaz koliko je Zvezda veliki klub“, smatra on.\nPredsednik Crvene zvezde Vladan Lukić rekao je da je zadovoljan odnosom igrača prema utakmici.\n“U ovom periodu sezone i najbolje svetske ekipe imaju problema i svakako da i mi moramo još da se upoznajemo, zato i tražimo samo vreme. Činjenica je, međutim, da smo posle četiri godine pobedili u gostima na evropskoj sceni“, rekao je Lukić.\nStrelac jedinog gola na utakmici Slavko Perović rekao je da je večerašnja pobeda značajna, posebno na psihološkom planu, ali da njegova ekipa mora dobro da odigra i u revanšu, za sedam dana.\n“Bitno je da smo pobedili na prvoj zvaničnoj utakmici, posebno na psihološkom planu i sada će sve biti mnogo lakše. Nije još gotovo, moramo dobro da odigramo revanš, ali siguran sam da u Beogradu nećemo biti mlitavi, već mnogo bolji i čvršći nego ovde“, rekao je Perović.\nPerović je istakao da gol posvećuje tati, mami i sestri jer “samo oni znaju kroz šta je prolazio u poslednje vreme”.


Zoran Galić, direktor Granične policije BiH: Policija FBiH ne može u Republiku Srpsku | BL Portal\nNe postoji mogućnost za angažovanje policije FBiH na teritoriji Republike Srpske, tvrdi direktor Granične policije BiH Zoran Galić i podsjeća da je na njega u proteklom periodu izvršen pritisak da pristane na sporazum kojim bi to bilo omogućeno.\nU intervju za “Glas Srpske” Galić ne želi da otkriva ko je na njega vršio pritisak, ali naglašava da ni po koju cijenu nije želio da pristane na kršenje zakona.\n– Treba napomenuti kako je simptomatično da u pripremi tog dokumenta nisu učestvovali predstavnici Granične policija BiH. Granična policija BiH je rekla da ponuđeni tekst sporazuma nije u skladu sa Zakonom o Graničnoj policiji BiH, s obzirom na to da od strane nadležnog organa nije utvrđena niti proglašena ozbiljna opasnost po opštu bezbjednost ili javni red, pa prema tome ne postoji valjan pravni osnov za zaključivanje ovog sporazuma – ističe Galić.\nGLAS: Možete li pojasniti koje zakonske okvire ne želite da prekršite i šta oni predviđaju?\nGALIĆ: To konkretno znači da jedino Granična policija BiH može zahtijevati podršku odgovarajućih nadležnih institucija, policijskih organa i agencija za sprovođenje zakona u BiH. Odluku o traženju podrške predlaže direktor Granične policije, a donosi Ministarstvo bezbjednosti u dogovoru sa nadležnim agencijama za sprovođenje zakona u BiH, entitetima i Brčko distriktu. Pored ovog mi smo stavili još neke primjedbe na navedeni sporazum. Naglasili smo da Granična policija BiH, osim sa Ministarstvom unutrašnjih poslova Republike Srpske, ima zaključene sporazume o pružanju pomoći i operativnoj saradnji u nadzoru granice i sa Policijom Brčko distrikta BiH, te ministarstvima unutarnjih poslova nekoliko kantona, dok je drugim kantonima takav sporazum ponuđen. Takođe, sličan sporazum smo ponudili i MUP-u FBiH, gdje bi se saradnja i pomoć odvijala u okviru nadležnosti i zone odgovornosti koje pokriva taj MUP, ali još nismo dobili povratnu informaciju. Dakle, sporazumi su zaključeni ili su u proceduri zaključenja sa svim policijskim agencijama koje imaju područje djelovanja uz granicu BiH. U tom smislu, mi smo jasno iznijeli mišljenja da ne postoji opravdanost zaključivanja predloženog sporazuma na način kako je to predložilo Ministarstvo bezbjednosti BiH.\nGLAS: Ministarstvo bezbjednosti BiH na čelu sa Draganom Mektićem u više navrata poručivalo je da BiH ilegalne migracije drži pod kontrolom. Da li su zaista institucije na nivou BiH na adekvatan način odgovorile ovom problemu?\nGALIĆ: Mogu komentarisati samo instituciju kojom rukovodim. Kao što je javnost upoznata, Granična policija BiH, iz godine u godinu, suočava se sa permanentnim nedostatkom velikog broja policijskih službenika, uz nedovoljnu materijalno-tehničku opremljenost. I pored toga, Granična policija ostvaruje sve bolje rezultate u gotovo svim segmentima rada, o čemu svjedoče statistički podaci. Kada je riječ je o migrantskoj krizi, više puta sam naglašavao da je riječ globalnom problemu koji je nekoliko godina zaobilazio BiH, ali se već krajem 2017. godine povećao pritisak na bh. granicu. Ja sam još prije četiri godine, na jednoj konferenciji koju je organizovala Komisija za odbranu i bezbjednost Parlamenta BiH ukazao na to da vlasti BiH nisu spremne za migrantsku krizu.\nGLAS: I šta vam je rečeno?\nGALIĆ: Neki su mi učesnici tog skupa tada govorili da sam ja vidovnjak, te da će ova kriza zaobići BiH. Nažalost, moje tvrdnje i pretpostavke su se pokazale tačnim. Od kada su na snazi naše pojačane mjere zbog migrantske krize mi nastojimo odgovoriti svim našim zakonskim zadaćama. Međutim, dugotrajno angažovanje naših snaga je dovelo do hronične iscrpljenosti, a što je najgore i u narednom periodu mi ćemo se suočavati sa sve složenijim stanjem na granici. To će zahtijevati maksimalno angažovanje na samo naše agencije, već i čitave društvene zajednice, kako u BiH, tako i međunarodnih organizacija.\nGLAS: Da li su institucije na nivou BiH odgovorile potrebama Granične policije, kada je riječ o zaštiti granice, jer se ponekad stiče utisak da se stvarne potrebe Granične policije rješavaju kao “gašenje požara”?\nGALIĆ: Da su nadležne institucije BiH odgovorile potrebama Granične policije BiH, kada je riječ o zaštiti granice, onda bi ova institucija imala odgovarajući pravilnik o unutrašnjoj organizaciji i sistematizaciji radnih mjesta, koji zadovoljava njene stvarne potrebe. Postojala bi usvojena strategija o upravljanju migrantskom krizom, sa jasnim uputstvima za rad i definisanim mjerama. Granična policija bi bila dobro materijalno-tehnički opremljena i kadrovski popunjena. Imala bi nove zakonske odredbe, koje se odnose na pitanja boravka i kretanja stranaca, izmijenjene odredbe o pravu na azil i slično. Međutim, to nažalost nije tako.


Suočavanje sa klimom - Domino\nNaslovna Život Gradski život Suočavanje sa klimom\nOd 4. do 14. oktobra 2010. godine u Evropskom centru za kulturu i debatu Grad biće otvorena izložba ilustracija i karikatura pod nazivom “Facing the Climate”. Pet švedskih karikaturista, Magnus Bard, Riber Hansson, Helena Lindholm, Love Antell i Karin Sunvisson koji svoje crtane komentare publikuju u švedskim ali i međunarodnim dnevnim novinama predstaviće se u okviru ovog projekta. Pored njih predstaviće se i pet aktuelnih ilustratora iz regiona: Nina Hadžić, Igor Hofbauer, Mihajlo Dimitrievski-TheMico, Saša Rakezić alias Aleksandar Zograf i Darko Drljević, koji takođe svoje radove uspešno objavljuju u knjigama kao i dnevnim i nedeljnim magazinima.\nTema izložbe su klimatske promene a autori su dali svoje komentare vezane za ovaj problem.\nU saradnji sa konferencijom o klimi koja je 2009. godine održana u Kopenhagenu, grupa 25 karikaturista iz nordijskih zemalja je prikazala zabavna ali i zabrinjavajuća razmišljanja o klimatskim promenama. U nameri da ilustruje aktivno učešće Švedske u ovoj oblasti, Švedski institut je pripremio digitalnu izložbu pod nazivom “Suočavanje sa klimom”. Izložba je deo intenzivnih napora Švedskog instituta na promovisanju održivog razvoja, pod imenom “Suočavanje sa budućnošću – održivost na švedski način”.\nIzložbu koja se radi u saradnji sa Švedskim Institutom i Ambasadom Švedske u Beogradu, prati i serija dokumentarnih filmova koji takođe obradjuju temu klimatskih promena.\nPrethodni tekstMnogo bolesna umetnost


PROTEST NA TRGU: Traži se sloboda za Dragana koji je spasio Šapčane od “bagera smrti” – Gerila\nGerila > Društvo > PROTEST NA TRGU: Traži se sloboda za Dragana koji je spasio Šapčane od “bagera smrti”\nobjavljeno na Nov. 28, 2021 u 6:22 pm 28/11/2021\nU toku je protest na Trgu Republike u Beogradu “Stop režimskom nasilju”. Najavljeno je da će se okupljenima obratiti građani koji su uhapšeni i pretučeni tokom jučerašnjih mirnih protesta i blokada širom Srbije.\nĐorđe Miketić iz “Srce grada” kazao je da su mnogi aktivisti tokom jučerašnje blokade saobraćajnica privedeni ili pretučeni.\nRekao je i da je u Šapcu juče ukinuta država i da je čovek zaposlen u javnom preduzeću bagerom krenuo na goloruki narod. Poručio je da će odgovarati svi koji su se stavili „u funkciju ovog batinaškog režima“.\nJedan od uhapšenih tokom jučerašnjih blokada je i Željko Trifunović koji je, obraćajući se okupljenima na Trgu, rekao da se Srbija probudila i pobunila.\nOtvorena građanska platforma „Akcija“, Zajedno za Srbiju, Ekološki ustanak i Ne davimo Beograd pozvali su na večerašnji protest, zahtevajući hitno ukidanje pritvora čoveku koji je juče u Šapcu sprečio da bager pogazi građane.\n„Takođe, zahtevamo hitno privođenje vozača bagera, kao i privođenje osoba koje su palicama i čekićem napali građane koji su mirno protestovali u Šapcu za svoja prava“, naveli su u saopštenju u kom su pozvali građane na protest.\nPodsetimo, Draganu Milovanoviću Crnom, demonstrantu koji je juče u Šapcu zaustavio bager sa naprednjacima, određen je pritvor u trajanju od 48 sati.


Danas\t12.01.2017 15:12\nZadužbina Ilije Kolarca na ivici je opstanka. Novca za osnovno održavanje prostora nema, sredstva za finansiranje programa iz godine u godinu sve su manja, dok su zaposleni već duže vreme na "minimalcu". -\nMirjana Lazarević, urednica muzičkog programa, jednom rečju definiše uslove u kojima opstaje Kolarac - "nemogući", a to što ova ustanova još uvek nije zatvorila vrata rezultat je entuzijazma zaposlenih. Ona dodaje da je opšti utisak da problem Kolarac nikoga ne zanima a da bi njegovo eventualno gašenje prošlo bez ikakvih reakcija.\n- Nemamo dobro ozvučenje, dotrajale tepihe koji ne ispunjavaju protivpožarnu zaštitu morali smo da sklonimo, a novca da kupimo nove nemamo, kada je potrebno nešto da se popravi, krpimo se da obezbedimo pare... Ne može jedna institucija kontinuirao da radi ako nemate dovoljno novca za osnovne stvari - priča Lazarevićeva.\nDa bi ova ustanova normalno funkcionisala potrebno je mesečno oko milion i po dinara. Ipak taj iznos ne može da se dobije ni od grada ni od države, pošto ni jedni ni drugi po zakonu nisu nadležni za održavanje zadužbina čiji je osnivač privatno lice. Istovremeno, Kolarac ne može da računa ni na sredstva za investicije pa tako, kada se desi da krov počne da prokišnjava, zaposleni moraju da se dovijaju na razne načine da bi obezbedili pare za sanaciju.\n- Obraćali smo se raznima - gradonačelniku, sekretarijatu, Ministarstvu kulture i Republičkom odboru za kulturu - uglavnom smo ostajali bez odgovora ili smo dobijali komentar "nismo osnivači". Mi predlažemo model po kome funkcionišu Matica srpska i SANU. U Zakonu o kulturi postoji stavka pod koju možemo da se podvedemo - ustanove kulture kojima nije grad osnivač a koje imaju pravo da dobiju sredstva iz budžeta za materijalne troškove - kaže Lazarevićeva.\nZadužbina Ilije Kolarca ima raznovrsnu delatnost po čemu je jedinstvena u zemlji. Međutim, prihodi koji se ostvaruju od programa i izdavanja sala nisu dovoljni da pokriju održavanje prostora od 4.000 kvadrata, a najveći problem predstavlja velika dvorana.\n- U gradu koji pretenduje da bude metropola imate jednu koncertnu dvoranu koja je ruinirana, i koja je stara 85 godina. To je odraz nebrige. Moj utisak je da ovo nikoga ne interesuje, ni sama branša ne bi se pobunila da se zatvori Kolarac. I da se nešto desi, da nam recimo isključe struju, što je moguće, tri-četiri dana bi trajalo iščuđavanje što je Kolarac zatvoren i onda nikom ništa. Poslednjih godina vlada opšta apatija. LJudi imaju druge prioritete, a kulturne potrebe su nisko. U gradu koji ima dva miliona stanovnika dvorana sa 800 mesta nije puna čak i kada su programi besplatni - objašnjava Lazarevićeva.\nKolarac se našao u ovoj nezavidnoj situaciji nakon donošenja Zakona o zadužbinama i fondacijama, koji zadužbine definiše kao nevladine organizacije, i po kome one nisu ni u čijoj nadležnosti. Zbog toga Kolarac ne može da dobije sredstva ni od grada ni od države za tekuće troškove i investicije, već samo može da se prijavljuje na konkurse za programe. Marija Aleksić, autorka knjige "Zadužbine kulture Srbije i javnost" i direktorka Muzeja afričke umetnosti, kaže da pomenuti zakon "iako možda ima nekih nedostataka, nastoji da oživi i podstakne donekle zamrli zadužbinarski duh i sjajnu tradiciju dugu više od osam vekova". Ona ističe da je Kolarac ustanova koja ima izuzetan nacionalni značaj i koja čini da Srbija bude nezaobilazna tačka na kulturnoj mapi sveta.\n- Međutim, održavanje takvih programa nije finansijski isplativo, odnosno - prihodom od ulaznica ne mogu se pokriti ni svi mesečni, fiksni troškovi, a treba ulagati i u obnovu i inoviranje opreme... To nije situacija karakteristična samo za Kolarac, sve ustanove kulture u Srbiji - bez obzira na to ko im je osnivač - posluju u izuzetno teškim uslovima, i prinuđene su da se za dodatna sredstva obraćaju i nekim drugim institucijama, fondovima ili kompanijama - kaže Aleksićeva.\nSagovornica Danasa se nada da će Ministarstvo kulture pronaći rešenje za Kolarac trajno obezbeđujući deo sredstava iz budžeta.\n- Uverena sam da će novi ministar sa svojim timom imati više senzibiliteta za ove probleme. Iz sopstvenog iskustva znam da je gospodin Vukosavljević, kao gradski sekretar za kulturu, nizom odluka pomogao konsolidaciju ustanova kulture u Gradu. Te ustanove su samo formalno gradske, a po usmerenosti i duhu one su ogledalo ukupnog kulturnog ambijenta u zemlji - zaključuje Aleksićeva.


Zukorlić i Redžepović na 44. skupštini Stalne konferencije gradova i opština\nNaslovnica Sjeverni Sandžak Novi Pazar Zukorlić i Redžepović na 44. skupštini Stalne konferencije gradova i opština\nNajveće godišnje okupljanje gradonačelnika i predsjednika opština, 44. skupština Stalne konferencije gradova i opština (SKGO), održana je 24. novembra u Beogradu, uz prisustvo oko 500 učesnika, najviših predstavnika lokalnih samouprava u Srbiji, predstavnika Vlade Srbije i drugih članova diplomatskog kora, vladinih i nevladinih organizacija i institucija. Skupštini SKGO su prisustvovali i predsjednik skupštinskog Odbora za obrazovanje, nauku, tehnološki razvoj i informatičko društvo Muamer Zukorlić kao i državni sekretar u Ministarstvu za rad, zapošljavanje, boračka i socijalna pitanja Zaim Redžepović.\nGradonačelnik Beograda Siniša Mali obratio se u ime grada-domaćina učesnicima Skupštine SKGO i istakao da lokalne samouprave moraju više međusobno da sarađuju, ali i da budu servis građana i da se bore za nova radna mjesta i investicije. Naglasio je posebno značaj i ulogu Beograda u tome, jer srpska prestonica predstavlja 40 odsto BDP-a Srbije. Prema njegovim riječima, u Beogradu trenutno ima 500 aktivnih gradilišta koja zapošljavaju domaću radnu snagu.\nNovoizabrana predsejdnica Kongresa lokalnih i regionalnih vlasti Savjeta Evrope Gudrun Mozler Ternstrem došla je u prvu zvaničnu posetu Srbiji i to radi obraćanja učesnicima Skupštine SKGO. Ona je ovom prilikom podsjetila da su lokalne zajednice stubovi nosioci demokratije u svetu i neposredni davaoci usluga građanima, te je u tom smislu ukazala na vidljiv napredak naše zemlje.\nZamjenik šefa Delegacije Evropske unije u Srbiji Oskar Benedikt napomenuo je da će EU nastaviti da pruža i finansijsku i političku podršku Srbiji na njenom putu ka EU. Naveo je da je do sada Srbija ostvarila značajne rezultate, kada je riječ o postignutim reformama i privlačenju investicija i podsjetio je da su otvorena četiri pregovaračka poglavlja i da se u narednim nedeljama očekuje otvaranje još nekoliko i da će građani imati koristi od toga.\nAmbasador Švajcarske u Srbiji Filip Gue istakao je da jedan od recepata prosperiteta Švajarcarske decentralizacija institucija. On je dodao da će Švajcarska podržati Srbiju u jačanju lokalne samouprave i dijaloga sa građanima.\nŠef Misije Savjeta Evrope u Srbiji Tim Kartrajt kazao je da je Savet Evrope pomogao pri izradi brojnih zakona u Srbiji i da će i dalje podržavati sistem upravljanja ljudskim resursima. Prema njegovim riječima, Savjet Evrope nastaviće da podržava dalji rad na unapređenju ljudskih resursa u gradovima i opštinama u Srbiji i kroz narednu fazu programa koja će biti finansirana u okviru IPA 2017.\nU završnici uvodnog dijela, predsjednik SKGO Darko Bulatović podnio je izvještaj o radu SKGO između dvije skupštine. U 10-minutnom izlaganju učesnicima skupa, predsjednik SKGO predstavio je brojne aktivnosti asocijacije tokom prethodnog perioda, najvažnije rezultate i buduće planove.\nHAMZA. HAMAS. 25. Novembra 2016. At 19:45\nSamo naprijed BDZeovci bez vas se vise nista u parlametu ne rjesava.


Odbojkašice bez polufinala - povezane vesti - Naslovi.net\nAmerikanke prejake - Srpkinje se vraćaju kući\nOdbojkašice Srbije pretrpele su i drugi poraz na finalnom turniru Lige nacije, čime su okončale učešće u komercijalnom takmičenju. U drugom kolu B grupe, izabranice Zorana Terzića izgubile su od Sjedinjenih Američkih Država sa 3:0 (29:27, 25:22… »\nOdbojkaška liga nacija: Kraj za Srbiju, Amerikanke lako do ubedljive pobede\nŽenska odbojkaška reprezentacija Srbije poražena je u drugom meču B grupe završnog turnira Lige nacija od selekcije SAD rezultatom 3:0. Srbija je prvi set mogla da reši u svoju korist, imale su naše odbojkašice nekoliko prilika da se odlepe, ali… »\nZoran Terzić uputio dosta kritika!\nSelektor srpskih odbojkašica Zoran Terzić rekao je danas da je reprezentacija bila bez energije na završnom turniru Lige nacija i da je dobro što u tom "suludom takmičenju" nije bilo mnogo povreda. "Definitivno je da ovaj turni nismo igrali kao što… »\nPORAZ OD AMERIKANKI Srbija bez polufinala\nSrbija – SAD 0:3 (27:29, 22:25, 19:25). Posle tri vezana poraza u međusobnim susretima, odbojkašice Sjedinjenih Američkih Država prekinule su loš niz i slavile nad Srbijom u meču B grupe finalnog turnira lige nacija i ostavile našu reprezentaciju… »\nSelektor srpskih odbojkašica Zoran Terzić rekao je danas da je reprezentacija bila bez energije na završnom turniru Lige nacija i da je dobro što u tom "suludom takmičenju" nije bilo mnogo povreda. Selektor srpskih odbojkašica Zoran Terzić rekao je… »\nOdbojkašice Srbije izgubile od SAD za kraj Lige nacija\nNanđing - Ženska odbojkaška reprezentacija Srbije nije uspela da se plasira u polufinale završnog turnira Lige nacija u Kini, pošto je izgubila od SAD 3:0 (29:27, 25:22, 25:19). Ekipa Zorana Terzića završila je Fajnal-siks sa dva poraza i ostaće… »\nSrbija ispala! Ne može se ništa sa ovoliko grešaka...\nAmerikanke pregazile našu reprezentaciju. Srbija je završila učešće u Ligi nacija. Naše odbojkašice su danas zabeležile i drugi poraz u grupi, što je značilo i automatsku eliminaciju sa završnog F6 turnira u Nanđingu. Amerikanke su u drugom… »\nLiga nacija - Srpkinje okončale učešće na završnom turniru\nNakon jučerašnjeg poraza od Turske, danas je reprezentacija Srbije poražena i od Amerikanki. Izabranice Zorana Terzića koji je bio ljut na jučerašnjem meču protiv Turske nakon izgubljenog meča i propuštene meč-lopte, danas će verovatno biti… »\nOdbojkašice završile nastup u Ligi nacija\nŽenska odbojkaška reprezentacija Srbije izgubila je od SAD sa 3:0 i tako završila takmičenje u Ligi nacija. Srbija je zabeležila i drugi poraz u Grupi B na završnom turniru u Nanđingu, pošto je prethodno u četvrtak poražena od Turske… »\nŽenska odbojkaška reprezentacija Srbije izgubila je danas od SAD sa 3:0 i tako završila takmičenje u Ligi nacija. Ženska odbojkaška reprezentacija Srbije izgubila je danas od SAD sa 3:0 i tako završila takmičenje u Ligi nacija. Srbija je… »\nSrpkinje porazom od SAD završile učešće u Ligi nacija\nSportski žurnal 29.06.2018\nŽenska odbojkaška reprezentacija Srbije izgubila je od SAD sa 3:0 i tako završila takmičenje u Ligi nacija. Srbija je zabeležila i drugi poraz u B grupi na završnom turniru u Nanđingu, pošto je prethodno u četvrtak poražena od Turske… »\nŽenska odbojkaška reprezentacija Srbije izgubila je danas od SAD sa 3:0 i tako završila takmičenje u Ligi nacija. Srbija je zabeležila i drugi poraz u Grupi B na završnom turniru u Nandjingu, pošto je prethodno u četvrtak poražena od Turske… »\nOdbojkašice Srbije nisu uspele\nŽenska odbojkaška reprezentacija Srbije nije uspela da se plasira u polufinale završnog turnira Lige nacija u Kini, pošto je izgubila od SAD 3:0 (29:27, 25:22, 25:19). Foto: MN Press Ekipa Zorana Terzića završila je Fajnal-siks sa dva poraza i… »\nRTS pre 2 satajoš 40 povezanih\nKamion smrti preko Srbije stigao do Britanije: U hladnjači otkriveno 39 smrznutih tela, a evo zašto je ruta kojom je prošao bila neuobičajena! (video)\nKurir pre 23 minutajoš 25 povezanih\nPravda pre 2 satajoš 23 povezane


Hronika – Radio Bubamara Svrljig 96,5MHz\n„U Makedoniju s KiM ušlo 800 naoružanih veterana OVK“\n5. маја 2017. Hronika, Svet, Vesti\nSrpske službe bezbednosti otkrile su da je oko 800 naoružanih veterana ozloglašene OVK sa Kosova i Metohije ušlo na teritoriju Makedonije. Kako saznaju „Večernje novosti“, ovaj manevar izvršen je u dva navrata, a prema operativnim podacima, albanski ekstremisti bili su opremljeni automatskim puškama. Na makedonsku teritoriju ubacivali su se u[…]\n26. фебруара 2016. Hronika, Svet, Vesti\nVreme je da konačno saznate zašto je SFRJ morala da bude uništena! Američki politikolog Fil Batler je za napisao kolumnu u kojoj tvrdi da su razaranje i raspad Jugoslavije bili deo šireg plana NATO saveza. Namera je bila da se oslabe geopolitički protivnici zapadnog bloka u regijama Trećeg sveta i[…]\nAMERIKANCI SATELITIMA SNIMILI zadnje sekunde RUSKOG AVIONA\n4. новембра 2015. Hronika, Svet, Vesti\nIslamska država ne raspolaže raketama zemlja-vazduh koje bi mogle da presretne avione na toj visini, takve rakete poseduju države, objasnio je američki zvaničnik. Satelitske snimke ne podupiru teoriju da je raketa pogodila ruski putnički avion što se za vikend srušio u Egiptu, rekli su američki zvaničnici u ponedeljak. „Spekulacije da je[…]\nPoslednji snimak iz srušenog aviona „Džermanvingsa“\n1. априла 2015. Hronika, Svet, Vesti\nFrancuski magazin “Pari Meč” i nemački dnevnik “Bild” tvrde da je ovo video snimak koji je napravljen mobilnim telefonom na kojem su zabeleženi poslednji trenuci nemačkog aviona kompanije “Džermanvings“ kojeg je kopilot Andreas Lubic namerno srušio u francuskim Alpama. Crna kutija iz aviona Džermanvingsa | Foto: Profimedia Izveštaji o sadržaju[…]\n5. децембра 2014. Hronika, Svet, Vesti\nOni koji prate globalnu ekonomiju i geopolitičko okruženje sigurno su primetili da se dešava nešto ozbiljno. Rusija je trenutno umešana u jednu od najvećih militarizacija u istoriji. Pošto ekonomske sankcije Zapada razaraju njenu ekonomiju, samo je pitanje vremena kada će regionalni konflikti u Evropi i na Bliskom istoku da se[…]\nNaftna imperija Islamske države\n20. новембра 2014. Hronika, Svet, Vesti\nEkstremisti Islamske države zarađuju milione dolara nedeljno prodajom nafte iz rafinerija koje su zauzeli u Iraku. Vazdušni napadi koalicije predvođene SAD-om ne uspevaju u nameri da osujete razvijen biznis Islamske države. Islamska država je ojačala svoje „naftno carstvo“ nad zalihama nafte u Iraku i sada je ilegalno izvozi u Tursku,[…]\nProradio jedini živi vulkan na Balkanu, kod Ohrida\n30. маја 2014. Hronika, Svet, Vesti\nVulkan Duvalo u ohridskom selu Kosel je jedini živi vulkan na Balkanu, koji je juče posle podne i sinoć izbacio veliku kolicinu dima i izazvao paniku u oblasti Ohrida. Veće količine dima počele su da izlaze iz vulkana Duvalo u selu Kosel kod Ohrida, a ohridska protivpožarna jedinica odmah je[…]\nRegistrovan signal nestalog aviona\n14. марта 2014. Hronika, Svet, Vesti\nBritanska agencija je, pozivajući se na izvore bliske istrazi, prenela da registrovani signali, međutim, nisu dovoljni da se utvrdi lokacija aviona i njegovo tehničko stanje.Komunikacioni sateliti registrovali su slabe elektronske signale sa aviona“Boing-777-200”, koji je nestao sa radarskih ekrana prošle subote, javlja Rojters. Britanska agencija je, pozivajući se na izvore[…]\nLaušević je jedva imao snage da ispriča priču o sebi\n20. фебруара 2014. Hronika, Svet, Vesti\nŽarko je postao oprezan, toliko da se stalno osvrće oko sebe. Tako sam ga doživeo kad sam mu uručio pasoš, koji mu je vratio izgubljeni identitet – ispričao je Ivica Dačič u filmu „Lauš”.Rediteljka i scenaristkinja Branka Bešević Gajić okupila je prijatelje Žarka Lauševića da ispričaju svoje viđenje tragedije iz[…]\nU Herceg Novom šljiva rodila u januaru\n14. јануара 2014. Hronika, Svet, Vesti\nNa hercegnovskoj rivijeri cvetaju mimoze, a uskoro bi trebalo da počne da cveta i mendul (badem). Ali, sunčano i toplo vreme prouzrokovalo je i cvetanje šljive.Na imanju porodica Tošić na Podima, Mandić na Kamenom i Vlaović na Toploj procvetale su i rodile šljive kad im nije vreme, ili, kako bi[…]


SNSD održao završnu tribinu u Tesliću\nSanja Čakarević 10.10.2014 20:51\nTESLIĆ - "Očekujemo pobjedu Željke Cvijanović za srpskog člana Predsjedništva BiH, sa ubjedljivim brojem glasova. Naravno, očekujem i moju pobjedu kao kandidata za predsjednika RS, i da naše poslaničke liste budu podržane", poručio je Milorad Dodik, lider SNSD-a na završnoj tribini ove partije, koja je večeras održana na gradskom trgu u Tesliću.\n"Mislim da zaslužujemo podršku od naroda kojem smo podarili sigurnost, razvoj i bezbjednost svih ovih godina. Naravno, nije bilo moguće sve učiniti, a neki to ne vide ili ne žele da vide ili prikazuju na negativan način. Sama posjeta ovdje, i preko150 hiljada ljudi na našim skupovima, koje smo organizovali širom RS govori da narod to razumije i da će narod nama nesumnjivo dati podršku", rekao je Dodik.\nOn je dodao da je Teslić sasvim namjerno izabran za završnu konvenciju SNSD-a, jer je to rodni grad Željke Cvijanović, kandidata SNSD-a za srpskog člana Pedsjedništva BiH, smatrajući da je njena kandidatura jedna od najvažnijih za partiju i zbog toga su, kaže Dodik, željeli da baš zadnje predizborno veče završe u ovom gradu.\n"Moram da kažem da se predivno osjećam, ovdje kao da niko nije ostao kod kuće. Jedino se treba bojati što ova opozicija vodi kampanju od kuće do kuće, da ne uleti sada kada nema nikoga kod kuće", kaže Dodik.\nPotreba da očuvamo RS podrazijeva pobjedu SNSD-a na savim nivoima, istakao je Dodik, te kazao da su imali konkretnu i korektnu kampanju, i pokušali su da predoče sve programe SNSD-a.\nŽeljka Cvijanović je istakla da je zadovoljna što u Tesliću završavaju predizbornu kampanju te dodala da očekuje ubjedljivu pobjedu SNSD-a na svim nivoima.\n"Očekujem da u narednom periodu nastavimo da realizujemo sve one dobre stvari koje smo započeli. Ako je neko imao sumnju mogao je da vidi kako izgleda kampanja nekoga ko je državnik i kako izgleda kampanja Milorada Dodika koji predstavlja sebe, kao čovjeka koji zna šta hoće, može da se artikuliše, može da predstavi naše stavove, može da ode u svijet i pregovara o onome što na je potrebno. A imali smo i priliku da vidimo jednog protivkandidata, koji je skoro pred onesvješćivanjem bio samo zato što učešćuje u jednom TV duelu", kazala je Cvijanovićeva.\nOna je dodala da sa druge strane ima Mladena Ivanića koji je 30 godina kandidat za razno razne pozicije,\n"On gdje odlazi, odlazi zbog karijere, Željka Cvijanović gdje odlazi, odlazi zbog ideje, tako će biti i sa Sarajevom", izjavila je Cvijanovićeva.


Turska obnavlja parno kupatilo na Dorćolu - 18.04.2021, Sputnik Srbija\nTurska obnavlja parno kupatilo na Dorćolu\nNa mestu nekadašnjeg turskog amama na Dorćolu, na čijim su ruševinama braća Krsmanović 1886. godine podigla parno kupatilo u novom objektu, Turci će, vek i po... 18.04.2021, Sputnik Srbija\nvesti, dorćol, turska, srbija, društvo\n21:30 18.04.2021 (Osveženo: 03:13 26.08.2021)\nCC0 / / Tursko kupatilo – hamam\nNa mestu nekadašnjeg turskog amama na Dorćolu, na čijim su ruševinama braća Krsmanović 1886. godine podigla parno kupatilo u novom objektu, Turci će, vek i po kasnije, obnoviti ceo ovaj kompleks.\nZapušteno parno kupatilo, koje je sve do zatvaranja pre desetak leta, korišćeno onakvo kakvim su ga napravila braća iz ove ugledne beogradske trgovačke porodice, sada se tretira kao „zajedničko nasleđe Srbije i Turske“, bez obzira na to što su Osmanlije napustile prestonicu 19 godina pre gradnje novog zdanja.\nPrema Protokolu, potpisanom 2019. godine između predstavnika Ministarstava kulture Srbije i Turske, dogovorena je izrada projekta konzervacije ove zadužbine od oko 1.387 kvadrata, za koje su turski stručnjaci već izradili idejni projekat.\nZvaničnici Srbije i Turske ovaj objekat okarakterisali su kao „zajedničko nasleđe“, s obzirom na to da je dorćolsko parno kupatilo, prema nekim istorijskim zapisima, izgrađeno još 1830, kada su Osmanlije vladale našim teritorijama. Mada, prvi pomen javnog kupatila na ovoj lokaciji potiče iz turskog plana 1863. godine, kao „Mali amam“. Tursko kupatilo imalo je stari amam, prostor u kome su se nalazili tuševi, saune, bidei, bazen, ali i deo za masažu.\nCC BY-SA 3.0 / Dungodung / Parno kupatilo braće Krsmanović se nalazi u Dušanovoj ulici br. 45a, u Beogradu, na teritoriji gradske opštine Stari grad. I predstavlja nepokretno kulturno dobro kao spomenik kulture.\nParno kupatilo braće Krsmanović se nalazi u Dušanovoj ulici br. 45a, u Beogradu, na teritoriji gradske opštine Stari grad. I predstavlja nepokretno kulturno dobro kao spomenik kulture.\nMeđutim, 20 godina kasnije, Srbija i Turska podelile su aktivnosti oko uređenja ovog kompleksa. Kako je Novostima rečeno u Ministarstvu kulture i informisanja, Turska će obezbediti sredstva za projektovanje i izvođenje radova, dok će Srbija pribaviti potrebne dozvole i uslove za organizaciju gradilišta.\n„Generalna direkcija za zadužbine Republike Turske je u septembru 2020. godine dostavila idejni projekat restauracije parnog kupatila braće Krsmanović koji su izradili turski stručnjaci“, objašnjavaju iz Ministarstva kulture.\nSadržaj projekta odgovara nivou idejnog rešenja, iako je potrebno da se on obradi i formalno prilagodi našim propisima, kako bi se prikupili lokacijski uslovi. Zavod za zaštitu spomenika kulture Beograda je izvršio uvid u taj projekat i zaključeno je da je dobro urađen, te da je predložena restauracija adekvatna.\nHroničari prestonice onog doba beleže da je parno kupatilo bilo do temelja porušeno 1880. godine zbog proširenja Dušanove ulice, posle čega su to imanje kupili braća Krsmanović, iz ugledne beogradske porodice trgovaca. Oni su na temeljima starog turskog amama 1886. godine podigli novo kupatilo, koje do danas nosi porodično ime. Zgrada je oblikovana u duhu akademske arhitekture, zamišljena kao prizemna građevina sa istaknutim spratnim bočnim rizalitom, koji se u zoni krova završava balustradom.\nOvaj objekat, koji je nekad okupljao ugledne ljude ondašnjeg Beograda – trgovce, profesore, boeme – sada je u nezavidnom stanju. U resornom ministarstvu ističu da je neophodno sanirati krovnu konstrukciju, restauraciju svih fasada, kompletnu zamenu svih instalacija i uvođenje novih, ali i adaptaciju prostora za potrebe korišćenja objekta za nove namene.\nOstaci građevine na Dorćolu biće restaurirani i prezentovani kao muzejska postavka, a deo objekta biće uređen kao višenamenski prostor za zajedničko korišćenje i realizaciju različitih kulturnih programa. Ceo kompleks, kako se najavljuje, u budućnosti će biti i prostor za učenje turskog jezika, kao i za kulturno-umetničke programe Turske i Srbije.\n„Deo objekta koristiće Institut ’Junus Emre‘ Republike Turske za aktivnosti koji se odnose na kulturu, umetnost i učenje turskog jezika“, navode u Ministarstvu.\nDrugi deo objekta koristiće Muzej savremene umetnosti, za potrebe programskih aktivnosti budućeg Centra MSU koje će biti usmerene na oblasti savremenog umetničkog stvaralaštva – likovne umetnosti, film, muzika, igra...\nPoslednjih decenija, ovo parno kupatilo kršteno je kao „Dunav“, ali je poseta bilo sve manje. Vrata objekta su zatvorena već deceniju i po.


Mađarska predlaže svjetske kvote za izbjeglice\nNaslovnica NAJNOVIJE Svijet Mađarska predlaže svjetske kvote za izbjeglice\nZapad – Mađarska će predložiti određivanje svjetskih kvota za prihvat izbjeglica, a od Evropske unije tražit će preuzimanje finansiranja izbjegličkih kampova u Jordanu, Turskoj i Libanu, javlja Hina.\nMađarski ministar vanjskih poslova Peter Szijjarto rekao je izvjestiteljima u New Yorku kako će u srijedu izaći s takvim prijedlogom tokom sastanka na visokom nivou, koji će biti održan na margini Generalne skupštine Ujedinjenih naroda.\n“Svi važni činioci svjetske politike trebali bi podnijeti dio tereta izbjegličke krize, trebali bi ga raspodijeliti i morali bi uvesti svjetske kvote. Nije pošteno da Evropa jedina podnosi taj teret”, izjavio je Szijjarto.\nMađarski ministar vanjskih poslova izrazio je nadu da će generalni sekretar UN-a Ban Ki-Moon prihvatiti ovu preporuku i pomoći u uspostavljanju sistema kojim bi se našlo globalno rješenje za problem izbjeglica.\nKontrola grčke granice\nSzijjarto je uputio i prijedlog da se EU angažira u finansiranju izbjegličkih kampova u državama koje graniče sa Sirijom.\n“Ako je potrebno graditi nove kampove, i njih bi trebalo finansirati”, rekao je Szijjarto te dodao da Evropa ne bi trebala očekivati da će Turska, Liban i Jordan sami podnijeti teret ove krize.\nMađarski ministar vanjskih poslova također je kazao da je njegova zemlja u ovoj godini prihvatila 275.000 migranata te da očekuje kako će se taj broj do kraja godine udvostručiti.\nStoga je pozvao na formiranje zajedničkih snaga EU-a koje bi kontrolirale grčku granicu i dotok izbjeglica na evropsko tlo.


UZNEMIRUJUĆE: Strašan snimak nasilja nad maloletnikom u Leskovcu (VIDEO) - Naša Borba\nUZNEMIRUJUĆE: Strašan snimak nasilja nad maloletnikom u Leskovcu (VIDEO)\nOvaj snimak iz Leskovca izazvao je burne reakcije meštana ovog sela koji tvrde da znaju o kojim zlostavljačima se radi i tvrde da im to nije prvi put.\nJedan od maloletnih zlostavljača sa snimka potiče iz problematične porodice, otac mu je bio do skora u zatvoru, a socijalni radnici su pre par godina intervenisali u njegovom domu jer je otac seksualno opštio sa majkom pred decom, saznaje Jug media.\nNaime, na snimku se vidi kako trojica mladića mučki udaraju svog komšiju, vređaju ga, a u jednom trenutku mu nogovom pritiskaju vrat nakon čeha on počinje da se guši i na kraju mu naređuju da izađe iz kuće.\nPretpostavlja se da je ceo snimak snimila ženska osoba čiji glas se čuje u pozadini i koja se sve vreme smeje dok kamerom beleži brutalno nasilje.\nPrethodni tekstSADA JE I ZVANIČNO: Crvena zvezda ima novog plejmejkera! (FOTO)\nSledeći tekstSKAČE CENA PRETPLATE ZA RTS: Od 1. januara moramo da izdvojimo više novca!


eKapija | Na berzu po kapital za nove investicije - Koje kompanije i kako mogu da iskoriste IPO za dalji razvoj\nIzvor: eKapija | Petak, 27.07.2018.| 09:40\nNa berzu po kapital za nove investicije - Koje kompanije i kako mogu da iskoriste IPO za dalji razvoj\nKompanija Fintel Energija a.d. započela je pre dva dana realizaciju prve inicijalne javne ponude akcija (IPO) što je prva takva finansijska operacija na Beogradskoj berzi posle čak 78 godina. Kompanija će ponuditi na prodaju 6,5 miliona običnih akcija, a plan je da na ovaj način prikupe 27 mil EUR kapitala, koje će investirati u svoje projekte u Srbiji.\nKako je naglasio izvršni direktor ove kompanije, Tiziano Giovannetti, u kupovinu akcija mogu da se uključe profesionalni investitori, porodice i privatni investitori, a namera je da se uključi što veći broj ljudi.\nMože li ovakav "potez" kompanije, koja je do sada u vetroparkove u Srbiji investirala 150 mil EUR, podstaći i druge da se odvaže na isto, tačnije, da svoj rast finansiraju korišćenjem kapitala koji mogu da privuku izlaskom na berzu?\nBeogradska berza, podsetimo, pokrenula je sa konsultantskom kućom PwC i projekat Izađi na berzu (Serbia: IPO Go!) usmeren na promociju i pomoć u realizacij IPO u sektoru privatnih kompanija. Cilj je, između ostalog, i da barem dve-tri kompanije početkom naredne godine objave inicijalne javne ponude akcija ili započnu pripreme. Da li će on biti i ispunjen, međutim, u Beogradskoj berzi za naš portal nisu mogli da preciziraju, ističuči samo "da veruju da će se sprovođenjem prve inicijalne ponude kompanije Fintel Energija dodatno edukovati domaće kompanije o mogućnostima koje su im na raspolaganju u pogledu finansiranja i da se u skladu sa tim možemo nadati i novim inicijalnim ponudama akcija".\nPotencijal za izlazak na berzu u srpskoj privredi je ipak, smatraju, veliki. Kako objašnjavaju, bilo da su u pitanju velike privatne kompanije, čiji organski rast podrazumeva i unapređenje korporativne strukture, pa i veliki državni sistemi, za koje se naglašava koliko je neophodna njihova korporatizacija i unapređenje efikasosti, izlazak na berzu se u svim ekonomskim školama uči kao najefikasniji put za dostizanje ovih ciljeva u jednoj ekonomiji.\n- Nije nepoznat i podatak da građani Srbije mesečno investiraju značajna sredstva u trgovanje različitim finansijskim instrumentima na stranim berzama. Izlaskom domaćih kompanija na Beogradsku berzu ova sredstva bi ostala u Srbiji, a koristi ne bi imali samo investitori, već i privredna društva, zaposleni i društvo u celosti.\nZašto je IPO dobar način na koji kompanije mogu da nastave ulaganje u svoj razvoj\nPred kompanijama koje žele da proširuju svoje poslovanje uvek stoji izbor na koji način finansirati rast - iz sopstvenih sredstava, zaduživanjem ili prikupljanjem sredstava putem tržišta kapitala, a najveći broj današnjih velikih svetskih korporacija se, u nekom momentu, opredelio upravo za ovu treću varijantu, kažu u Beogradskoj berzi. To je, napominju, najefikasniji način da kompanija prikupi dodatna sredstva za obezbeđivanje ekspanzivnog rasta.\n- Pored dodatnih finansijskih sredstava izlazak na berzu, odnosno, inicijalna javna ponuda, donosi i druge koristi za kompaniju, koje se pre svega odnose na unapređenje korporativnog upravljanja, procesa izveštavanja, kao i prepoznatljivosti kompanije u javnosti i boljem pozicioniranju brenda - dodaju.\nFormalni uslovi za izlazak na Beogradsku berzu propisuju da kompanija mora poslovati minimalno tri godine i da ima godišnje finansijske izveštaje koji su revidirani od strane ovlašćenog revizora. U zavisnosti od veličine, ali i drugih uslova, kompanija bira na koji će kvalitativni segment tržišta da se uključi.\n- Mimo formalnih, najvažniji preduslov da se kompanija opredeli da izađe na berzu jeste odluka vlasnika da kompaniju pretvori u javno akcionarsko društvo, što podrazumeva odricanje od dela vlasništva, ali, sa druge strane, unapređuje procese odlučivanja, izveštavanja, donošenja odluka, povoljnijeg pristupa dodatnom kapitalu, kao i otvaranja prema javnosti - navode u Beogradskoj berzi.\nUlazak u svet velikih koropracija\nZa izlazak na berzu, dodaju, ne postoje ograničenja u pogledu sektora kojem kompanija pripada.\n- Ono što je bitno da javnost u Srbiji shvati jeste da je izlazak na Berzu namenjen kompanijama koje žele da preskoče stepenicu prosečnog lokalnog biznisa i uđu u svet velikih korporacija koje su prepoznate na regionalnom i međunarodnom nivou - navode u Beogradskoj berzi. - Sa druge strane, svesni smo aktuelne situacije u Srbiji i realnog nedostatka izvora finansiranja za mala i srednja preduzeća i privatne kompanije, pa se Beogradska berza trudi da kroz svoje aktivnosti istovremeno omogući pristup alternativnim izvorima finansiranja i ovoj grupi privrednih društava, ali i da poveća svest privrednih aktera o mogućnostima finansiranja poslovanja putem emisije obveznica.\nIPO Go Srbija\nizlazak kompanije na berzu\nizlazak na Beogradsku berzu\nizvori finansiranja za privatne kompanije\nfinansiranje malih i velikih preduzeća\nfinansiranje privatnih kompanija\nrealizacija prve inicijalne javne ponude akcija Fintel Energija\nfinansiranje poslovanja putem emisije obveznica\nuslovi za izlazak na Beogradsku berzu


BH Blok danas organizuje sastanak u Mostaru, pozvane sve stranke na pregovore – Fokus.ba\nko će u vlast?\nBH Blok danas organizuje sastanak u Mostaru, pozvane sve stranke na pregovore\nIz BH bloka poručuju kako prije održavanja prve sjednice žele vidjeti kakvi odnosi vladaju među strankama\nKonstitutivna sjednica Gradskog vijeća Grada Mostara, trebalo bi, prema najavama, da bude održana 5. februara.\nKo će u vlast, a ko u opoziciju biće jasnije nakon današnjeg sastanka koji organizuje BH blok (SDP BiH i Naša stranka), a na koji su pozvani svi politički subjekti zastupljeni u Gradskom vijeću Grada Mostara.\nPoziv na sastanak sa BH blokom (SDP BiH i Naša stranka) dobili su predstavnici Koalicije za Mostar 2020 (SDA, SBB, DF, SBiH i BPS), HDZ-a BiH, Ostajte ovdje – zajedno za naš Mostar (zajednička lista srpskih organizacija i stranaka), Hrvatske republikanske stranke i Prve mostarske partije.\nIz BH bloka poručuju kako prije održavanja prve sjednice žele vidjeti kakvi odnosi vladaju među strankama.\n„Da se rješavaju konkretni problemi građana ili ćemo na sceni imati sljedećih mjeseci ono što smo gledali prilikom zadnjeg izbora gradonačelnika kada je to postala sapunica koja je trajala godinu i po dana. I nismo opterećeni da moramo ući u vlast niti smo odlučili da li ćemo biti vlast ili opozicija. Ako budemo i opozicija glasaćemo za sva ona konstruktivna rješenja koja budu predložena na GV a i sami ćemo ih predlagati“, kazao je Arman Zalihić, odbornik Gradskog vijeća Grada Mostara (SDP BiH).\nNajveći broj mandata pripao je Koaliciji za Mostar 2020 (SDA, SBB, DF, S BiH i BPS) i HDZ-u BiH. Iz HDZ-a još nisu potvrdu da li će prisustvovati današnjem sastanku. U ranijim izjavama su potvrdili kako su sa svima spremni na pregovore. Iz Koalicije za Mostar poručuju kako će doći na sastanak.\nPijan pokazao policiji srednji prst, pa dobio 900 KM kazne (VIDEO)\nMostarci se oprostili od Đorđa Balaševića


Obim radova: Izrada, isporuka i montaža unutrašnje i spoljašnje aluminarije na izgradnji objekta u Beogradu.\nObim radova: Izrada, isporuka i montaža unutrašnje i spoljašnje aluminarije na izgradnji objekta u Prištini.\nObim radova: Izrada, isporuka i montaža unutrašnje i spoljašnje aluminarije na izgradnji objekta u Banjoj Luci.\nObim radova: Izrada, isporuka i montaža unutrašnje i spoljašnje aluminarije na izgradnji objekta.\nSavabien sedište pogona Aluminijum\nObim radova: projektovanje, izrada i montaža ravne strukturalne aluminijumske fasade i kose fundermax fasade sa čeličnom podkonstrukcijom.\nObim radova: Izrada termoizolacionog stakla i transport.\nVrtić „Zvezdana prašina“\nLokacija: Bežanijska kosa III, Beograd\nO.Š. Dragan Lukić\nO.Š. Milena Pavlović Barili\nLokacija: Višnjička banja, Beograd\nObim radova: Projektovanje, izrada i montaža aluminijumskih kliznih i fiksnih sistema sa ispunom od stakla, stakala sa prepustima i svih ostalih stakala, ograda i staklenih gazišta.\nBrod Antonio Belluci\nProjektovanje, izrada i montaža aluminijumskih kliznih i fiksnih sistema sa ispunom od stakla, stakala sa prepustima i svih ostalih stakala ograda, staklenih gazišta.


Za neke začuđujuće, a znajući karakter trenera crno-belih Zorana Mirkovića ipak očekivano, Bata je šmekerski pričao o uspehu Crvene zvezde u Ligi šampiona.\nDRUGI PUT NA KRSTAJIĆEVOM SPISKU Miletić: Najlepši je osećaj igrati za reprezentaciju, selektoru ću sve vratiti dobrim igrama\nSelektor Mladen Krstajić saopštio je ovog utorka spisak igrača za poslednja dva meča u Ligi nacija, a u nacionalnom timu se ponovo našao defanzivac Partizana Nemanja R. Miletić.\nNakon što je u 15. kolu Superlige Partizan savladao Vojvodinu sa 2:0 na domaćem terenu i posle mesec dana ostavio tri boda u Humskoj, strelac prvog gola Rikardo Gomeš istakao je za klupski sajt da je pritisak na crno-bele bio strašan.\nFudbaleri Paritzana pobedili su Vojvodinu sa 2:0 na svom terenu u 15. kolu Superlige Srbije, pa su tako prekinuli seriju od tri vezana remija, a vezista crno-belih Marko Janković dao je značajan doprinos u trijumfu, jer je zbog faula nad njim ekipa dobila penal.\nFudbaleri Partizana uspeli su da prekinu seriju loših rezultata, pošto su u poslednjem meču 15. kola Superlige Srbije na svom terenu savladali Vojvodinu sa 2:0.\nSUPERLIGA Derbi kola u Beogradu, crno-beli za izlazak iz krize protiv velikog rivala\nFudbaleri Partizana dočekuju Vojvodinu u derbiju 15. kola Superlige, a ovaj meč bi potpuno mogao da preokrene ostatak sezone i da vrati crno-bele na pravi kolosek.\nFudbaleri Partizana u nedelju od 19 sati dočekuju Vojvodinu u 15. kolu Superlige Srbije, a trener crno-belih Zoran Mirković smatra da ekipa mora da realizuje prilike koje stvori.\nPOČEO SA TRENINZIMA Vezista Partizana propušta Vojvodinu, ali igra protiv Radnika\nFudbaleri Partizana u nedelju od 19 časova dočekuju Vojvodinu u 15. kolu Superlige Srbije, a vezista crno-belih Aleksandar Šćekić odradio je trening, ali neće konkurisati za meč sa Novosađanima. On se nada da će biti spreman za duel protiv Radnika sedam dana kasnije.\nPredstojećeg vikenda završava se prvi krug takmičenja u Superligi Srbije, u kome fudbaleri Crvene zvezde gostuju novosadskom Proleteru, a u derbiju 15. kola Partizan dočekuje Vojvodinu.\nFudbaleri Partizana su u 14. kolu Superlige Srbije gostovali Čukaričkom na Banovom brdu, a sa tribina su imali snažnu podršku najvatrenijih navijača.\nFudbaleri Partizana nisu uspeli da prekinu lošu seriju u kojoj se nalaze, pošto su u 14. kolu Superlige Srbije remizirali sa Čukaričkim 1:1.\nI ŠĆEKIĆ GOSTUJE ČUKARIČKOM Posle operacije nosa konkuriše za startnu postavu Partizana\nFudbaleri Partizana u sredu od 16.30 igraju utakmicu 14. kola Superlige Srbije protiv Čukaričkog na Banovom Brdu, a u ekipu se posle operacije nosa vratio Aleksandar Šćekić.\n"POSTOJI MALA LAŽ, VELIKA LAŽ I - STATISTIKA" Mirković: Za nas je svaka utakmica BITI ILI NE BITI\nFudbaleri Partizana sutra (31. oktobar, od 16.30 sati) gostuju Čukaričkom u 14. kolu Superlige Srbije, ekipi koja ima bod manje od crno-belih na tabeli. Posle još jednog kiksa protiv Napretka prošle nedelje (1:1), sutrašnja utakmica je “biti ili ne biti” za klub iz Humske.\nTRENER ČUKARIČKOG PRED PARTIZAN "Ni remi nije loš rezultat. Još da zavisi samo od nas..."\nFudbaleri Čukaričkog dočekuju Partizan u sredu (31. oktobar) od 16.30 u 14. kolu Superlige. Trener domaćih Simo Krunić veruje da će ekipa u derbiju protiv Partizana učiniti sve da se, posle dva poraza, vrati na pobednički kolosek, ali i priznaje da ni remi ne bi bio loš rezultat.\nSUPERLIGA, VANREDNO KOLO Čukarički - Partizan i Zvezda - Bačka u centru pažnje\nVanredno 14. kolo Superlige Srbije na programu je u sredu kada se u derbiju sastaju fudbaleri Čukaričkog i Partizana na Banovom brdu.


Premijer Srbije Ivica Dačić smatra da više niko nema pravo da se skriva iza Kosova, jer bi svaki takav pokušaj završio novim egzodusom Srba, novim žrtvama, porazom i nepravdom, te da sporazum u Briselu upravo predstavlja ukidanje izgovora.\n“Kosovo bi nastavilo bez ikakve osude ili odgovornosti ka Evropi, dok bi Srbija ponovo bila gurnuta u duboku balkansku rupu beznađa, nesreće, gladi i čemera”, naveo je Dačić u autorskom tekstu za list “Politika”.\nOn napominje da je suština briselskog sporazuma u tome da se označi početak kraja i kraj početka i da rukovodstvo Srbije nađe način da uradi ono zbog čega je izabrano.\n“A izabrani smo zbog toga da bi Srbija bila zemlja u kojoj ima posla, puteva, škola, bolnica, knjiga, pozorišta, lekova i zadovoljnih i ostvarenih ljudi”, naveo je Dačić.\nPrema njegovim riječima, taj način nije važan samo zbog Kosova niti Srba koji tamo žive već zbog cijele “nenaseljene, siromašne, nezaposlene i nesrećne Srbije”.\nDačić je naveo da je aktuelna vlast izabrana na zemaljskim izborima i za zemaljsku Srbiju, a ne na nebeskim izborima.


Pokloni za mališane u školi za gluvoneme "Miodrag Matić" - OGLASNA TABLA - INFO\n29 маја, 2020 0150\nAksa donirala igračke u vrednosti od 240 hiljada dinara\nKompanija Aksa donirala je školi za gluvoneme „Miodrag Matić“ igračke u vrednosti više od 240.000 dinara. Kako bi period izolacije zbog pandemije virusa COVID-19 ostao iza mališana, i kako bi vreme koje im predstoji provodili u što veselijoj atmosferi, Aksa je odlučila da im pokloni igračke visokog kvaliteta i edukativnog karaktera.\nDonirane su igračke za mališane namenjene različitim uzrastima, koje će potpomoći odrastanje, probuditi kreativnost i pre svega ulepšati njihov svakodnevni boravak u ovoj ustanovi.\n„Kompanija Aksa će i u narednom periodu nastaviti da radi na kontinuiranoj podršci porodicama, kao i da podržava aktivnosti za decu kojima je pomoć najpotrebnija, kako bi se podstakao njihov rast i razvoj. Na ovaj način Aksa pokazuje zahvalnost zajednici u kojoj posluje i poziva i druge kompanije da slično postupaju jer je briga o najmlađima naš kako lični tako i profesionalni prioritet,“ poručila je Ivana Cvejić, Direktor Marketinga u Aksi.\nDonacija u vidu igračaka ukupne vrednosti 2,2 miliona dinara namenjena je ustanovama za decu bez roditeljskog staranja, kao i za decu sa smetnjama u razvoju u 11 gradova Srbije. Igračke su već isporučene sledećim ustanovama: Dom za decu „Kolevka“ Subotica, ,,Zračak“ iz Čačka, Kragujevac prihvatilište za decu i mlade, Dnevni centar „Alternativa“ za decu i mlade sa invaliditetom Zrenjanin, Centru za zaštitu odojčadi, dece i omladine Zvečanska u Beogradu, a sada nastavljamo sa donacijom i ustanovama u u Pančevu, Šapcu, Novom Pazaru, Kruševcu, Smederevu, Novom Sadu i Nišu.\nKompanija Aksa je uručila je donaciju i porodilištima Kliničkog centra Srbije i Narodni front još 2,6 miliona dinara u proizvodima namenjenim bebama, mamama i samoj ustanovi. Ovom donacijom kompanija podržava zajednicu i tokom ovog perioda, nastojeći da pomogne roditeljima i deci.


source.ba | Vučina Šćepanović ponovo u FK Sarajevo\nVučina Šćepanović će postati novi trener u Akademiji, a obavljaće funkciju pomoćnog trenera Dženanu Uščupliću u juniorskoj selekciji kluba.\nŠćepanović, koji je po završetku ove sezone okačio kopačke o klin, ima određenog trenerskog iskustva u omladinskim kategorijama jer je vodio dječake u Školi fudbala Tango.\nSada 38-godišnjak je u Sarajevu bio od 2010. do 2012. godine kada je odigrao 60 utakmica za klub sa stadiona Asim Ferhatović Hase i postigao devet golova.\nZa Sarajevo je debitovao 1. augusta 2010. godine u domaćoj pobjedi protiv Čelika rezultatom 1:0 kada je u igru ušao u posljednjih 27 minuta.\nTagovi: AkademijaVučina ŠćepanovićFK Sarajevo


Kampanja 'Rađaj, ne odgađaj' odgođena do daljnjeg - AKOS\nHome > Vijesti > Vijesti iz svijeta > Kampanja ‘Rađaj, ne odgađaj’ odgođena do daljnjeg\nNegativne reakcije u Srbiji na kampanju za podsticanje rađanja, među kritičarima i potpredsjednica Vlade Zorana Mihajlović.\n“Dosta reči, nek zakmeči”, “Rađaj ne odgađaj” – dva su od šest slogana izabranih za kampanju podsticanja rađanja, koji već drugi dan izazivaju burne reakcije djela javnosti u Srbiji, zbog čega je, na kraju, Ministarstvo kulture i informisanja, koje je i raspisalo konkurs za slogane, odlučilo da ih ipak ne koristi za kampanju, iako će autori dobiti novčane nagrade.\nOva odluka saopštena je javnosti samo par sati nakon što se potpredsednica Vlade Srbije Zorana Mihajlović oglasila saopštenjem, ocenivši da su slogani promašili temu, a da su neki čak i uvredljivi za žene. Prema njenim riječima, većina izabranih slogana u toj akciji jednostavno stavlja obavezu ženama da rađaju, što može samo da izazove suprotan efekat.\nMihajlović smatra da su slogan “Dosta reči, nek zakmeči” ili “Rađaj, ne odgađaj” uvredljivi za žene, javno ih sramote i pokazuju veliko nerazumjevanje uloge žena u Srbiji i populacionoj politici, ali i razloga zbog kojih u Srbiji treba da se rađa više djece.\nTagovano demografija Milorad Vesić natalitet Srbija\nBosnian company to make new self-propelled gun\nSarajevo biznis: Ekonomski forum BiH 2018.


NALED: U Srbiji osam miliona bankovnih kartica, polovina neaktivna – Bankar.rs\nHome/BANKARSKI PROIZVODI/NALED: U Srbiji osam miliona bankovnih kartica, polovina neaktivna\nU Srbiji trenutno ima 6,1 milion korisnika kartica, a poseduju nešto više od osam miliona kartica, ali je svaka druga neaktivna, saopštio je NALED.\nČlan Izvršnog odbora NALED-a i gradonačelnik Požarevca Bane Spasović rekao je na predstavljanju nove kampanje „Šampioni bezgotovinskog plaćanja” da broj POS terminala (za bezgotovinsko plaćanje) poslednjih godina varira između 71.000 i 88.000.\nIako je trend u 2018. uzlazan, i dalje imamo gotovo dva i po puta manje POS terminala na milion stanovnika u odnosu na prosek EU, kazao je Spasović.\nAko bismo pokušali da napravimo profil prosečnog korisnika kartice, to bi bila ženska osoba između 30 i 44 godine, višeg stepena obrazovanja, s prihodima iznad 30.000 dinara i koja dolazi iz urbanijih sredina, pre svega Beograda, naveo je Spasović.\nOd onih koji koriste karticu, dodaje, njih 70 odsto kažu da to čine jer im je lakše od upotrebe keša, dok su na drugoj strani oni koji nemaju račun u banci, među kojima su najčešće mladi, ili se plaše da bezgotovinsko plaćanje nije bezbedno, kako smatra 60 odsto starijih građana.\nKampanja koju pokrećemo je veliki korak u tom pravcu, rekao je Spasović povodom kampanje „Šampioni bezgotovinskog plaćanja”, koju je pokrenula Vladina Kancelarija za IT i elektronsku upravu zajedno s NALED-om.


Ministar sigurnosti BiH Selmo Cikotić optužen u predmetu visoke korupcije\nBosnia and Herzegovina -- Selmo Cikotic, Bosnian security minister, Sarajevo, December 29, 2020.\nTužilaštvo Bosne i Hercegovine saopštilo je u petak, 26. novembra detalje optužnice protiv Selme Cikotića, ministra sigurnosti BiH, protiv kojeg je 25.novembra podignuta optužnica.\nOn se tereti, kako se navodi u saopštenju za javnost, da je u razdoblju od 2009. do 2011. godine, obavljajući funkciju ministra obrane BiH, zloupotrijebio službeni položaj državnog ministra tako što je nezakonito pogodovao kupcu na štetu ministarstva kojim je rukovodio, tokom plana izvoza i prodaje viškova zastarjelog naoružanja, streljiva i vojne opreme.\n“U optužnici se navodi da je optuženi potpuno nezakonito i mimo zakonske procedure, bez obavještavanja svojih zamjenika, kao i Predsjedništva BiH, vršio izmjene ugovora, nakon čega je preduzeću"Scout" d.o.o. Zagreb, umjesto zastarjelog naouružanja i municije, koje je bilo predviđeno za otpis i prodaju kako bi se smanjili troškovi čuvanja i održavanja, izmjenama ugovora izvozio oružje i municiju većeg kvaliteta i potražnje na tržištu, pa je na taj način oštetio budžet od oko 9,7 miliona maraka, kao i drugima pribavio imovinsku korist u višemilionskom iznosu”, ističe se u saopštenju za javnost iz Tužilaštva BiH.\nPolicijski službenici Državne agencije za istrage i zaštitu (SIPA) su u martu 2019. godine po naredbama Suda BiH i Tužilaštva BiH, izvršili pretres računara koji se nalazio u prostorijama Ministarstva odbrane BiH.\nKako je tada saopšteno, pretres je izvršen s ciljem utvrđivanja sadržaja datoteka koje bi mogle poslužiti kao trag ili dokaz u vezi sa krivičnim djelom iz člana 220. stav (3) Krivičnog zakona Bosne i Hercegovine „Zloupotreba položaja ili ovlaštenja“.\nCikotić je od 2006. do 2010. godine bio je ministar odbrane BiH, a u julu 2020. godine je izabran za ministra sigurnosti BiH, nakon što je dotadašnji ministar sigurnosti BiH Fahrudin Radončić podnio ostavku.


Schneider Electric u Novom Sadu počeo sa razvojem softvera za upravljanje gasnom mrežom | Razvojna Agencija Vojvodine\nSchneider Electric u Novom Sadu počeo sa razvojem softvera za upravljanje gasnom mrežom\nPosle velikih uspeha na polju softvera za elektrodistributivne sisteme, centar Schneider Electric DMS NS počinje i osvajanje sektora gasne privrede.\nPrva rešenja softvera za upravljanje gasnom mrežom ( AGMS) već su isporučena za potrebe kompanije Gasunie iz Holandije, kaže je Dejan Marković, generalni direktor Schneider Electric za Srbiju i Crnu Goru.\nU ovoj kompaniji procenjuju da će DMS NS do kraja godine ostvariti rast prihoda veći od 50% u odnosu na prethodnu godinu. U tom razvojnom centru, jednom od 4 Schneider-ova u svetu, zaposleno je oko 1.100 ljudi, a svake godine tim se povećava.\n- Osvojili smo potpuno novo tržište - upravljanje gasnom infrastrukturom. U pitanju je neka vrsta, uslovno rečeno - "smart grida", samo za gas. Pokazali smo da zapravo sve ono što je rađeno na nivou elektrodistributivnih sistema, može da se uz određene izmene primeni u bilo kojoj industriji, što je izvanredno - kaže Marković, dodajući da se i u ovom segmentu nadaju velikim poslovima.


„Bodi skeneri“ od 2018. godine i na „Nikoli Tesli“ - VIRALNE\nHome / DRUŠTVO / „Bodi skeneri“ od 2018. godine i na „Nikoli Tesli“\n„Bodi skeneri“ od 2018. godine i na „Nikoli Tesli“\nPregled putnika na beogradskom Aerodromu Nikola Tesla biće brži od sledeće godine zahvaljujući „bodi skenerima“, najsavremenijoj opremi koja će doprineti i većoj bezbednosti.\nReč je o zameni metal detektora, koji se nalaze na ulazu u gejtove, takozvanim „bodi skenerima“, a direktor bezbednosti Aerodroma Nikola Tesla Vladimir Mićić objašnjava da oni funkcionišu na principu zračenja u formi talasa milimetarskog opsega.\n„Milimetarski talasi putem kompjuterskog algoritma daju šta je to sumnjivo, da li neko pokušava da unese ili prenese nešto, a da nije prijavio. Bezbednost će svakako biti na jednom višem nivou“, rekao je Mićić za Tanjug.\nTalasi nakon prolaska kroz telo iz jednog panela završavaju u prijemnicima na suprotnom panelu i detektuju „probleme“, a ukoliko se pojavi sumnja da nešto nije u redu, radiće se pregled samo te zone, a ne celog tela, kao što je to ranije bio slučaj sa metal detektorskim vratima, kazao je on.\nTakvo rešenje, kaže, eliminiše potrebu i za detektorima za eksploziv, a pored povećanja bezbednosti ubrzaće se i pregled putnika jer neće biti potrebe za nekim dodatnim pregledima ukoliko ne postoji sumnja, dok ceo proces skeniranja traje nekoliko sekundi.\nSkeneri za telo biće u funkciji od početka sledeće godine, a do tada će se raditi na obuci i sertifikaciji osoblja, kao i samog uređaja.\nDo sada je obučeno 70-tak zaposlenih, kaže Mićić i dodaje da će skener za telo, pre puštanja u rad morati da dobije sertifikat Direktorata civilnog vazduhoplovstva.\nPrema njegovim rečima, uređaji su apsolutno bezopasni po zdravlje ljudi i nema negativnih pojava.\nInače, skeneri za telo se sve više koriste na svim svetskim aerodromima, a više od 100 ih je instalirano samo u Evropi.\n← Prethodna vest Srbija reciklira svega 10 odsto otpada\nSledeća vest → Plate sudija i tužilaca od januara veće za pet odsto


IEA ublazila procenu pada ponude nafte na svetskom trzistu\nTanjug 12. maja 2022. 13:49\nLONDON – Međunarodna agencija za energetiku (IEA) saopštila je danas da svetu neće faliti nafte i pored manje proizvodnje iz sankcijama pogođene Rusije, čime je, kako primećuje Rojters, preokrenula za 180 stepeni svoju martovsku prognozu kada je predvidela mogući „globalni šok u pogledu ponude“.\nNakon što je 16. marta upozorila da bi od aprila svetska ponuda nafte mogla da bude „kraća“ za 3,0 miliona barela dnevno ruske nafte, IEA je po drugi put snizila tu cifru, sada na samo 1,0 milion barela dnevno.\nPovećanje proizvodnje na drugim mestima i sporiji rast tražnje zbog karantina u Kini sprečiće veliki deficit, saopštila je IEA, navodi britanska agencija.\n„Očekuje se da će s vremenom stabilan rastući obim proizvodnje članica OPEK+ grupe sa Bliskog istoka i u SAD, zajedno sa usporavanjem rasta tražnje, otkloniti akutni deficit ponude izazvan pogoršanjem poremećaja isporuka iz Rusije“, objavila je IEA u mesečnom izveštaju o nafti.\nProcena ove agencije sa sedištem u Parizu ukazuje na to da bi ekonomski uticaj daljih sankcija prema ruskom energetskom sektoru, o kojima razmišlja Evropska unija, mogao biti ograničen, ocenjuje Rojters.\nPrema mišljenju IEA, rastuće cene goriva na pumpama i usporavanje privrednog rasta znatno će ukočiti oporavak tražnje za naftom u preostalom delu ove godine i tokom 2023, pri čemu se apostrofira da korona mere ograničenja u Kini izazivaju dodatno usporavanje privrede u toj zemlji.\nMada radi na uvođenju embarga na rusku naftu, Evropska unija je prošlog meseca ostala najveće izvozno tržište za rusku naftu, navela je IEA, napominjući da su ruske isporuke u 27-člani blok pale za samo 535.000 barela dnevno u odnosu na početak godine.\nNa blok sada otpada 43 posto ukupnog ruskog izvoza nafte, u odnosu na oko 50 procenata na početku godine, dodaje se u izveštaju.


Kina i SAD se igraju SVETSKOG trgovinskog rata - Bizlife.rs\n10:39 Peking, 24/03/2018\nKina je upozorila Sjedinjene Američke Države da je „spremna i sposobna da brani svoje nacionalne interese“ u potencijalnom trgovinskom ratu, dok analitičari upozoravaju da je taj „rat“ pretnja globalnoj ekonomiji.\nGlavni kineski ekonomski zvaničnik i zamenik premijera Liu He razgovarao je telefonom sa američkim ministrom finansija Stevenom Mnučinom i „pristao na nastavak razgovora“ o trgovinskim pitanjima, objavila je kineska agencija Xinhua.\n„Kina je spremna braniti svoje nacionalne interese i nada se da će obe strane ostati racionalne i raditi zajedno na očuvanju opšte stabilnosti ekonomskih i trgovinskih odnosa između Kine i SAD“, izjavio je Liu.\nDo razgovora dolazi u trenutku kad su povišene tenzije između Pekinga i Vašingtona, nakon što je američki predsednik Donald Trump dopustio uvođenje carina na kineski uvoz u vrednosti koja bi mogla dostići 60 milijardi dolara.\nCarine su usmerene na sektore u kojima Vašington optužuje Kinu da je krala američku tehnologiju. Liu He je optužio istragu SAD da krši propise međunarodne trgovine i kazao Mnučinu da je Peking spreman da se brani.\nLiu He je obrazovan je na Harvardu, a u ponedeljak je promovisan u zamenika premijera. Od sada bi trebalo da nadgleda finansijske i privredne sektore Kine.\nRat će „progutati“ globalnu ekonomiju\nRešenost Trampa da podigne carine na 60 milijardi dolara za kineski uvoz podstakla je izglede za trgovinski rat koji preti da „proguta“ globalnu ekonomiju, smatraju ekonomski analitičari i ukazuju da će i američki i kineski potrošači osetiti rast cena, a postoji bojazan da i druge zemlje nevoljno budu uvučene u spor dve svetske sile.\nKina je veliko tržište za američke poljoprivredne proizvode, automobile, mašineriju i druge proizvode. Pre dve godine Kina je bila treće po veličini tržište za američki izvoz. Nasuprot tome, više od 41 odsto odeće i 72 odsto obuće koja se prodaje u SAD potiče iz Kine, podaci su američkog Udruženja za obuću i odeću.\nSAD uvozi milijarde dolara vredne robe svake godine iz Kine više nego što izvozi, stvarajući deficit od oko 375 milijardi dolara koliko je iznosio prošle godine, što je Tramp upravo ponovio. Istovremeno je zatražio od Kine da odmah smanji taj deficit za 100 milijardi dolara.\nAnalitičari ističu da trgovinski rat između dve vodeće svetske ekonomije preti da naruši sistem multilateralnih i bilateralnih trgovinskih pravila koja vladaju globalnim tržištima od devedesetih godina prošlog veka.\nTo obećava povratak na „hobsovski“ svet trgovine i investicija, smatra Skot Kenedi, stručnjak za kinesku ekonomsku politiku pri Centru za strateške i međunarodne studije u Vašingtonu.\n„Sistem baziran na pravilima daje osnovni smisao reda u međunarodnim ekonomskim odnosima. Ako toga nema, kada nastupi naredna globalna finansijska kriza, mogli bi da vidimo povratak globalnom protekcionizmu ‘milo za drago’, obrazac iz tridesetih godina prošlog veka“, ukazuje Gregori Šafer, profesor na Univerzitetu Kalifornija.\nOsim trgovine, spor nagoveštava promenu u američko-kineskim vezama, gde se ekonomski i politički angažman više ne smatra načinom da se ohrabre reforme i liberalizam u Kini.\nIzvor: SEEbiz, Danas\nekonomija izvoz uvoz sad kina tramp carina ttrgovinski rat


Fruškogorska vina u pohodu na tržište Kine - PKS-RPK Novi Sad\nPrvi od šesnaest kontejnera sa vinima Fruškogorskih vinograda – Fruškaćem belim, roze i crvenim – krenuo je prekookeanskim brodom od Banoštora ka dalekoj Kiniu osvajanje tržišta druge najveće svetske privrede.\nKako navode iz Fruškogorskih vinograda, ovom važnom izvoznom poslu doprinela je činjenica da je predsednik NR Kine, Sji Đinping, prilikom nedavne posete Srbiji bio oduševljen Fruškaćem, što je pokrenulo pregovore i ugovaranje izvoza vina u Kinu.Fruškać je za veoma kratko vreme stekao popularnost u severoistočnom delu Kine, pre svega u Šangaju, regiji koja ima vrlo zahtevnu vinsku klijentelu.\nDeklaracija vina je prilagođena kineskom tržištu i, osim originalnog naziva ćiriličnog ispisa Fruškać, vina su brendirana novim nazivom – Duša Balkana, ispisanim na kineskom pismu.Ovim je kompanija fruškogorski vinogradi želela da iskoristi prostor za promociju naše zemlje, ali i celog regiona.\nFruškać se u Fruškogorskim vinogradima proizvodi od 2016. godine i to beli, crveni i roze. Vinogradi Fruškogorskih vinograda prostiru se na preko 80 hektara i nalaze se u blizini sela Banoštor na obroncima Nacionalnog parka „Fruška gora“, uz samu obalu Dunava. Godišnji obim proizvodnje je oko 300.000 litara, a trenutna proizvodnja zasniva se na dva posebna brenda Quet i Fruškać, navodi se u saopštenju.


Otkriven grob Gepida u Viminacijumu\nTanjug 12. februara 2019. 09:04\nVIMINACIJUM – Na arheološkom lokalitetu Viminacijum, otkriven je grob individue za koju se veruje da pripada germanskom plemenu Gepida.\n„Iako o pokojniku u ovom trenutku nije moguće mnogo reći, otkriće još dva predmeta pored skeleta i poređenje nalaza iz novootkrivene sahrane sa materijalom već poznatim sa starijih iskopavanja upućuje arheologe na zaključak da se radi o grobu pripadnika germanskog plemena Gepida“, rekao je rukovodilac projekta Viminacijum Miomir Korać.\n„Ono što sahranu čini izuzetno zanimljivom su predmeti priloženi uz pokojnika. Svakako se izdvaja dugi dvosekli mač od gvožđa sa bronzanim vrhom balčaka. Mač je dugačak 92 centimetra, a na sečivu su još uvek vidljivi tragovi drvenih korica. Iza levog ramena pokojnika nalazio se veliki koštani češalj u futroli od kosti, dugačak oko 30 centimetra. U predelu karlice otkriveni su gvozdeni delovi pojasa“, rekao je Korać.\n„Oni su naselili Viminacijum u dogovoru sa vizantijskom državom, sa ciljem da kao saveznici brane granicu na Dunavu. O ovoj saradnji govori i vizantijski lonac otkriven u grobu“, dodao je Korać.


Nova lopta stiže u Super ligu - Sportske.net\nNova lopta stiže u Super ligu\nProlećni deo sezone u domaćem šampionatu igraće se loptom poslednje generacije koja se upotrebljava u najjačim ligama na svetu.\nOdabran idealan tim Super lige - "Večiti" dominiraju, nema Boaćija!Odabran idealan tim Super lige - "Večiti" dominiraju, nema Boaćija!Okršaj sa srpskim klubom budi lepa sećanja kod "Armejaca"Okršaj sa srpskim klubom budi lepa sećanja kod "Armejaca"Ekskluziva - Ova dva premijerligaša žele Boaćija!\nUtakmicama 22. kola Super lige Srbije u sredu će biti spuštena zavesa na jesenji deo sezone u domaćem šampionatu.\nBiće to ujedno poslednji mečevi na kojima će se koristiti lopte NIKE Ordem 4, saopšteno je večeras.\nNa manifestaciji koju je Zajednica klubova Super lige Srbije večeras organizovala povodom proglašenja najboljih pojedinaca u domaćem prvenstvu otkriveno je da će se na proleće u elitnom rangu korisiti lopta poslednje generacije.\nRadi se o lopti NIKE Ordem 5 koja se trenutno koristi u najjačim ligama na svetu, među kojima su Premijer liga, Primera i Serija A.\nSvakako da će ova novina na proleće najviše obradovati fudbalere domaćih klubova jer lopta predstavlja jedno od sredstava za njihov rad.\nPogledajte kako izgleda nova lopta kojom će se na proleće igrati utakmice u Super ligi Srbije.


Održana tribina G17 plus: “Odnos lokalne samouprave i izvrsne vlasti republike Srbije” | Marsh online\nOdržana tribina G17 plus: “Odnos lokalne samouprave i izvrsne vlasti republike Srbije”\nDatum: January 26, 2006\nSinoć je u prostorijama kluba Doma kulture, Ub održana tribina OO G17 plus, a tema je bila “Odnos lokalne samouprave i izvršne vlasti republike Srbije”. Gost tribine je bio g-din Sava Urošević, predsednik skupštinskog odbora za lokalnu samoupravu Republike Srbije.\nNa veoma posećenoj tribini razmatrana je aktuelna problematika i uzroci krize u političkom delovanju pojedinih lokalnih samouprava i razlozi za takvo stanje u pojedinim odredbama zakona o lokalnoj samoupravi.\nNa tribini je bilo i reči o radu lokalnog parlamenta pri čemu je istaknuto da 19 odbornika ne učestvuje u radu od sredine februara prošle godine zbog, kako se smatra, nelegalnog konstituisanja vladajuće većine koja sada vrši opstrukciju izvršene vlasti predsednika opštine Ub. Urošević je obećao da će već naredne sedmice zasedati Skupštinski odbor za lokalnu samoupravu i na osnovu dobijenih materijala tokom posete doneti određene zaključke koji će biti upućeni nadležniom ministarstvu kako bi se ova situacija razrešila na pravni način.\nPrethodno : Predstavljen dosadašnji rad Okružnog suda u Valjevu\nSledeće : Pukla vodovodna cev u Pantićevoj


Vesti online / Srpski informativni portal / Vaterpolisti Zvezde u plej-ofu za Evroligu\nVaterpolisti Crvene zvezde uspeli su da se plasiraju u drugi krug kvalifikacija za Evroligu, bez obzira što su u poslednjem kolu turnira u francuskom gradu slavili protiv turskog Galatasaraja sa 11:7 (4:3, 3:1, 2:1, 2:2).\nZvezda će igrati u drugoj rundi kvalifikacija za Evroligu jer je na turniru u Marseju ostvarila dve pobede i obezbedila četvrto mesto koje sada ni jedan klub ne može da joj ugrozi.\nCrvena zvezda je u petak poražena od rumunske Oradee rezultatom 7:5, dok je pobeđen holandski tim Šurman sa 11:8. Zvezda je prethodno pobedila i Dinamo iz Moskve 8:6, a poražena je od Mladosti 8:12 i Marseja sa 12:17.\nPored "crveno-belih", u plej-of za Evroligu od 23. do 25. septembra plasirali su se zagrebačka Mladost, Marsej i Oradea. Postoji mogućnost da Crvena zvezda bude domaćin naredna kvalifikacione runde, ali odluka o tome će se doneti kroz nekoliko dana.


Poplave pogodile više naselja u regionu\nPoplave u opštini Zaječar, Foto: MUP Srbije\nZbog obilnih kišnih padavina i naglog topljenja snega, tokom proteklih dana, došlo je do značajnog povećanja vodostaja reka koje su poplavile razna područja u regionu.\nU Srbiji su najugroženija ugrožena područja u opštini Zaječar.\nDo sada je poplavljeno oko 200 kuća i objekata, a evakuisano je preko sto ljudi.\nDanas su u akciju odbrane od poplave u ovoj opštini takođe angažovani i vojnici i starešine Centra za obuku Vojske Srbije.\nGradski štab civilne zaštite u Požarevcu danas je takođe odlučio da zbog naglog porasta vodostaja preduzme vanredne mere odbrane od poplava na nebranjenom delu obale reke Mlave.\nIz Rehabilitacionog centra Pribojska Banja u Srbiji otpušteno je 40 pacijenata i gostiju zbog klizišta koje se aktiviralo usled obilnih padavina, a pogođena su i područja u Požegi, Kuršumliji i opštini Ub.\nOpasnost i u BiH i Makedoniji\nPoplave izazvane padavinama i otapanjem snega, pogodile su i BiH.\nIz opštinskog centra Civilne zaštite je saopšteno da se pod vodom nalazi oko 400 stambenih objekata u prijedorskim naseljima Tukovi, Raškovac, Gomjenica i Brezičani.\nSinoć je proglašen prvi stepen pripravnosti u odbrani od poplava, a ugroženom stanovništvu su tokom protekle noći na raspolaganju bili pripadnici Vatrogasne jedinice, odnosno Odeljenja za spašavanje na vodi i pod vodom.\nPoplava je od opštine Trebinje odsekla sela Orašje i Čavaš u Popovom polju i zapretila plavljenju objekata koji se nalaze uz obalu Trebišnjice.\nNačelnik Opštinskog štaba Civilne zaštite Trebinje Mirko Ćurić kaže da su pripadnici Vatrogasne jedinice, ekipe za spasavanje na vodi i pod vodom Hidroelektrana na Trebišnjici (HET), kao i Opštinskog štaba Civilne zaštite neprestano na terenu kako bi, u slučaju potrebe, blagovremeno reagovali.\nMnoge obradive površine u Makedoniji takođe su poplavljene, a voda iz Ohridskog jezera se izlila i srušila deo pešačkog "Mosta želja" koji od Svete Sofije vodi ka Konevu.\nIz Centra za upravljanje krizama saopšteno je da se situacija postepeno stabilizuje u Ohridskom, Pelagonijskom i Strumičkom regionu.


Obeležen svetski dan Crvenog krsta – Dom zdravlja Tutin\nCrveni krst Srbije je najstarija humanitarna organizacija u zemlji koja ove godine obeležava 141 godinu postojanja i rada u Republici Srbiji.\nTema ovogodišeg obeležavanja koju je opredelila Međunarodna federacija društava Crvenog krsta i Crvenog polumeseca, je „Svuda za svakoga“\nI ove godine Crveni krst u Tutinu nizom dešavanja obeležava 8. maj – Svetski Dan Crvenog krsta. Volonteri CK posetili su Dom zdravlja i centar za hemodijalizu i ovom prilikom upoznali korisnike hemodijalize o funkcionisanju Crvenog krsta i uručili pakete za ličnu higijenu.\nDr Hamzagić sa volonterima Crvenog krsta\nSekretar Crvenog krsta u Tutinu Sead Kurtanović, kazao je da je poseta Domu zdravlja i centra za hemodijalizu jedna od aktivnosti koje će ove nedelje sprovesti volonteri, organizovana je i akcija upoznavanja javnosti sa aktivnostima Crvenog krsta i deljenje flajera na gradskom trgu, slede predavanja koja će se organizovati u osnovnim školama.\nNa globanom planu, Međunarodni Pokret Crvenog krsta i Crvenog polumeseca svojim aktivnostima i programima pomoći obuhvati 160 miliona ljudi kroz mrežu od oko 17 miliona volontera i 450.000 zaposlenih.\nUpdated: 8. маја 2017. — 17:40\nOznake: Crveni krst Tutin, Dom zdravlja Tutin, Svetski dan crvenog krsta, Svuda za svakog


Osoba od 33 godine na respiratoru već dve nedelje, zaražena na korona žurci, do 70 pacijenata stalno u intenzivnoj nezi, kovid bolnice u Kruševcu | Kruševac Info\nFoto: Dimitrije Goll / RAS Srbija\nVladan Cvetanović je za RTS naveo da su brojke novozaraženih možda ohrabrujuće, ali da je i dalje veliki broj pacijenata u bolnicama.\n„Beleži se neznatan pad broja prijema u odnosu na broj otpusta, ali to je još na nivou statističke greške. Pritisak na zdravstveni sistem je i dalje veliki“, poručuje Cvetanović.\n„Ono što je karakteristično za našu bolnicu – to nije stvar samo u brojevima nego su ovde hospitalizovani najteži pacijenti, najkompleksniji iz celog regiona iz bolnica iz okruženja“, dodaje doktor.\n„Najmlađi pacijent trenutno kod nas na intenzivnoj nezi koji je na respiratoru skoro dve nedelje je 1988. godište“, kaže Cvetanović.\n„Kako su oni sigurni da možda oni neće biti sledeći koji će završiti na respiratoru? Šta je to što odvaja jednog od nekog drugog da će proći sa lakšom kliničkom slikom, a da će neko završiti na respiratoru. To je jedna velika lutrija, pre svega za našu mlađu populaciju sa svojim neodgovornim ponašanjem“, rekao je Cvetanović.\nPosted in Društvo Tags: Covid 19, direktor kovid bolnice u Kruševcu, Doktor Vladan Cvetanović, Korona, Nova kovid bolnica Kruševac, virus\n« Meštani se pobunili protiv kamenoloma firme Kruševac put tvrdeći da nemaju dozvolu za eksploataciju kamena, iz firme demantuju\nMarija Lukić: Žene su ucenjene, moćni političar iz Kruševca odvodi vaspitačice i medicinske sestre u svoju vikendicu, ako odbiju gube posao! »


NATO I VOJSKA SAD UPUTILI POMOĆ GRAĐANIMA BIH | Hayat.ba\nNATO I VOJSKA SAD UPUTILI POMOĆ GRAĐANIMA BIH\nNa nedavni zahtjev Koordinacionog tijela Bosne i Hercegovine za zaštitu i spašavanje, koje je organiziralo veliku videokonferenciju na kojoj je prikupljeno više od 80 miliona eura za pomoć tokom pandemije COVID-19, stigao je i odgovor NATO-a i američke vojske koji su obezbijedili brzu pomoć građanima BiH.\nDanas su predstavnici NATO-a i pripadnici američke vojske dostavili nužno potrebne medicinske zalihe i sredstva za dezinfekciju Ministarstvu sigurnosti BiH. Na primopredaji donacije prisustvovali su pomoćnik ministra sigurnosti Samir Rizvo, zamjenik komandanta NATO Štaba u Sarajevu brigadir Morten Henriksen i vojni ataše ambasade SAD u BiH Michael Tarquinto. Dobijena pomoć će biti raspoređena na osnovu odluke Vijeće ministara BiH.\nKako je navedeno iz NATO Štaba u Sarajevu, ovo je samo jedna od niza donacija koje NATO Savez daje građanima BiH, kao odgovor na zahtjev Bosne i Hercegovine za pružanje pomoći. Ističu da u BiH i cijelom svijetu, NATO saveznici i partneri nastavljaju biti jedni uz druge i pružati pomoć jedni drugima tokom ove pandemije, bilo da je to kroz razne NATO aranžmane, bilateralnu pomoć ili pružanje podrške zemljama i njihovim nastojanjima u domenu civilne zaštite, saopćeno je iz Ministarstva sigurnosti BiH.


RTCG - Radio Televizija Crne Gore - Nacionalni javni servis :: Ekonomija :: Ne bude li sporova, autoput do kraja godine\n06. 06. 2021. 13:30 >> 13:31 7\nGovoreći o tome kada bi radovi mogli biti završeni, budući da je rok sa septembra pomjeren na kraj novembra, Ivanović je rekao da se kraj radova može očekivati do kraja godine, ali "ako samo tehnički parametri budu uticali na dinamiku".\n"Ako određeni sporovi koje strane imaju, a za to postoji ugovorena procedura, ne bi trebalo, a mogu da utiču na recimo planiranu dinamiku, u tom slučaju može doći na kašnjenja u odnosu na novi datum kad je izvođač obavijestio investitora da može završiti radove", pojasnio je Ivanović.\n"Građevinski radovi su uglavnom završeni. Dva sloja asfalta, a ponegdje i završni sloj je već odrađen. Paralelno sa tim urađeni su elektromašinski radovi, opremanje autoputa raznim instalacija, u tunelima ventilacija, rasvjeta, protivpožarna zaštita, vertikalna i horiznotnalna signalizacija, sve je završeno", rekao je Ivanović.\n"Vremenski uslovi tokom zime su diktirali planiranu dinamiku. Izvode se završni radovi, pripremamo kolovoznu konstrukciju za asfaltne radove. Na nekim dionicama asfalt je već odrađen, u tunelima pogotovo na dionicama 3 i 4", rekao je Ivanović.\nNa pojektu je angažovano oko 1.200 radnika - 450 ih je kineske nacioanlnosti, 150 su radnici iz okruženja, ali zaposleni su kod Kineza, dok je ostalo domaća radna snaga.\nIvanović kaže i da se na posljednjoj sekciji nalazi najviše radnika - njih oko 500.\n24. 12. 2021. 7


Veljović uručio orden Crnogorske zastave prvog stepena admiralu Branku Mamuli – Portal Mojkovac\nVeljović uručio orden…\nVeljović uručio orden Crnogorske zastave prvog stepena admiralu Branku Mamuli\nSavjetnik Predsjednika Crne Gore za odbranu i bezbjednost Veselin Veljović, u ime predsjednika Mila Đukanovića, uručio je povodom 13. jula – Dana državnosti orden Crnogorske zastave prvog stepena admiralu Branku Mamuli. U delegaciji sa savjetnikom Veljovićem bili su i predsjednik Saveza udruženja boraca NOR-a i antifašista Crne Gore Zuvdija Hodžić i generalni sekretar te organizacije Dragan Mitov Đurović.\nPredsjednik Crne Gore Milo Đukanović nedavno je uručio odlikovanja povodom 13. jula – Dana državnosti jednom broju istaknutih ličnosti za značajan doprinos u Narodonooslobodilačkoj borbi, kao i izgradnji i razvoju Crne Gore, obnovi njene nezavisnosti i afirmaciji u raznim periodima.\nTom prilikom je, između ostalog, kazao: „Branko Mamula učesnik je Narodnooslobodilačkog rata od 1941. i nosilac Partizanske spomenice. Briljantnu karijeru započetu u Jugoslovenskoj ratnoj mornarici u kojoj je stekao čin admirala flote, zaokružio je obavljajući dužnost Načelnika Generalštaba JNA i ministra odbrane SFRJ. U Crnoj Gori, koja mu je postala druga domovina, živi nakon raspada bivše Jugoslavije, dajući nesebičan doprinos njenoj afirmaciji, razvoju i napretku. Ostao je dosljedan najboljim vrijednostima iz vremena antifašističke Narodnooslobodilačke borbe i socijalističke izgradnje Jugoslavije. Bezrezervno je integrisan u savremeno crnogorsko društvo, uz punu podršku ostvarenju strateških ciljeva savremene Crne Gore na unutrašnjem i spoljnopolitičkom planu.“


Ko deca: Nastavlja se sukob Samsunga i LG-a - Ekonomske Vesti\nKo deca: Nastavlja se sukob Samsunga i LG-a\n26. dec. 2014 26. dec. 2014 Luka Matić International CES, Južna Koreja, LG, Samsung\nTehnološki giganti iz Južne Koreje, Samsung i LG, nastavljaju sa razmenjivanjem teških optužbi, a sada su u celu priču uključene i nadležne institucije.\nNaime, tužioci su danas izvršili raciju u sedištu LG-a zbog optužbi iz Samsunga da su njihovi zaposleni, pazite sada ovo, uništili nekoliko veš mašina u dve prodavnice u Nemačkoj.\nSamsung je od kancelarije seulskog tužioca zatražio da ispita ovaj slučaj, koji se dogodio u drugoj zemlji i još u septembru, a to što su u toku pripreme za najveći svetski sajam elektronike – Internatonal CES – u Las Vegasu je, naravno, slučajnost. No, tužilac je odlučio da ispita navode Samsunga, te su danas pregledani kompjuteri, ispitani zaposleni, a posećena je i LG-eva fabrika bele tehnike u Čangvonu.\nLG je odbio da komentariše ovu situaciju, prenosi Rojters i podseća da je nakon incidenta u Nemačkoj LG podneo kontra-tužbu protiv zaposlenih u Samsungu.\nDa je reč o nimalo bezazlenoj situaciji govori i podatak da je Jo Song-džin, rukovodilac odseka za kućne aparate u LG-u, dobio zabranu napuštanja Južne Koreje, te on sigurno neće prisustvovati International CES-u, koji se održava od 6. do 9. januara.\nInače ovo nije prvi put da se u rivalstvo Samsunga i LG-a uključuju i nadležne institucije. Prošle godine policija je izvršila raciju u sedištu Samsunga, naravno na zahtev LG-a zbog navodne špijunaže.\n← Vlada odlučila: Srbijagas postaje holding\nSrbija počinje sa primenom Trećeg energetskog paketa EU →\nProdat Napoleonov šešir\n17. nov. 2014 Andrija Matić Komentari su isključeni na Prodat Napoleonov šešir\nMOK: Ruska reprezentacija odstranjena sa Olimpijskih igara u Južnoj Koreji\nZvanično: Epl je najveći svetski proizvođač pametnih telefona\n5. mar. 2015 Luka Matić Komentari su isključeni na Zvanično: Epl je najveći svetski proizvođač pametnih telefona